Koordinaciono telo za jug Srbije dodelilo 63 stipendije srednjoškolcima u Medveđi | Najnovije vesti - Srbija danas\n07.12.2018. • 15:02 Srbija Danas\nU maloj sali Kulturnog centra u Medveđi prigodnim programom organizovana je dodela stipendija srednjoškolcima sa teritorije opštine Medveđa. Ukupno 63 učenika, narednih devet meseci imaće stipendiju po 6.000 dinara mesečno.\nStipendira ih Koordinaciono telo za jug Srbije, kao deo aktivnosti kojima je cilj bolji život svih građana na jugu Srbije. U srednjškolskom centru u Medveđi nastavu pohađa 185 učenika, od čega dvadesetak njih na albanskom jeziku.\nKao domaćin događaja, prisutnima se prvo obratio predsednik opštine Medveđa, dr Nebojša Arsić, koji je rekao da je ovo veliki dan za opštinu Medveđa.\n- Zahvaljujući sredstvima Koordinacionog tela i naravno dobrom uspehu naših đaka, danas Medveđa ispisuje novu stranicu istorije. Tradiciju ulaganja u mlade ljude podržalo je Koordinaciono telo, čijim sredstvima se ove godine finansira 63 najboljih srednjoškolaca sa teritorije naše opštine. Ako uporedimo prošlogodišnji broj dodeljenih stipendija iz Koordinacionog tela, svega njih 14, u odnosu na ovogodišnji broj, moram priznati da je ovo veliki uspeh - rekao je Arsić.\nOn je istakao je da je Koordinaciono telo u prethodnim godinama puno uradilo za opštinu Medveđa, a da je ova godina što se tiče saradnje bila znatno efikasnija.\n- Nadamo se da će ovaj iznos pomoći ovoj deci da imaju mogućnosti da svoje školovanje organizuju na način kako to žele i da je ova pomoć nešto što će u narednom periodu biti stalno i trudićemo se da što veći broj dece dobije ovu stipendiju - poručio je predsednik Koordinacionog tela za jug Srbije Zoran Stanković.\nOdgovarajući na pitanja novinara o trenutnoj situaciji na jugu Srbije i Kosovu i Metohiji, Stanković je izrazio uverenje da ćemo u periodu koji je pred nama imati umirenje strasti koje su narasle i da će ovaj problem biti rešen na obostrano zadovoljstvo.\n- Očekujem da privreda koja ne poznaje nacionalnost i granice bude dominanta, obzirom da ljudima koji žive i sa ove i sa one strane administrativne linije omogućava bolji život, jer je težnja svih nas da bolje živimo - zaključio je Stanković.\nMedveđa Koordinaciono telo za jug Srbije Nebojša Arsić Zoran Stanković


Osnovci iz Istočnog Sarajeva kroz predstavu "Mirka" naučili deset osnovnih lekcija pravilnog učešća u saobraćaju\nISTOČNO SARAJEVO - Saobraćajno-obrazovna predstava "Mirka" u kojoj glumci Dječijeg pozorišta Republike Srpske kroz igru i zabavu uče djecu o bezbjednom ponašanju u saobraćaju održana je u ponedjeljak (23. septembar 2019.) u Istočnom Sarajevu pred skoro 200 učenika osnovnih škola "Sveti Sava" i "Aleksa Šantić" iz Istočnog Sarajeva.\nPortparol Auto-moto saveza Republike Srpske Perica Pećanac istakao je da već pet godina realizuju predstavu "Mirka" s ciljem upoznavanja đaka o osnovnim pravilima bezbjednog učešća u saobraćaju, te da je do sada predstavu pogledalo više od 15.000 mališana. On je naglasio da je u organizaciji izvođenja predstave u Istočnom Sarajevu aktivno učestvovalo Auto-moto društvo "Istočno Sarajevo".\n"Riječ je o saobraćajno-preventivnoj predstavi gdje glumci Dječijeg pozorišta Republike Srpske na interektivan način prolaze, zajedno sa djecom, kroz takozvanih 10 pravila koja život znače", istakao je Pećanac i dodao da kroz ove cikluse žele da osposobe đake za učešće u saobraćaju i da se smanji broj stradale djece u saobraćaju.\nPredstavnik Agencije za bezbjednost saobraćaja Republike Srpske Nikola Torbica istakao je da je ove predstava namijenjena djeci prvog, drugog i trećeg razreda osnovne škole. Torbica je naveo da učenici na kraju predstave dobijaju saobraćajno-obrazovne slikovnice i bojanke u kojima su navedena pravila ponašanja u saobraćaju, odnosno ono šta ne smiju da rade.\nOn je istakao da je tokom ove godine planirano izvođenje u 20 jedinica lokalne samouprave.\nMinistarstvo saobraćaja i veza, Agencija za bezbjednost saobraćaja i Auto-moto savez Republike Srpske od 2014. godine realizuju obrazovnu predstavu "Mirka" koja doprinosi unapređenju saobraćajnog obrazovanja i vaspitanja djece ranog školskog uzrasta.


"Infosrpska": Dabić predlagao i aktiviranje plinskih boca\nPravda za Davida\tŽeljko Dabić\nŽeljko Dabić, koji je odležao zatvorsku kaznu zbog ubistva i razbojništva, jedan je od najradikalnijih članova grupe "Pravda za Davida" i prvi saradnik Davora Dragičevića, objavio je portal "Infosrpska".\n"Dabić je, prema izjavama pojedinih aktivista grupe "Pravda za Davida", predlagao da se na skup koji je održan 30. decembra u Banjaluci donesu plinske boce i aktiviraju ukoliko bi policija Republike Srpske pokušala da ih spriječi u njihovoj namjeri da zauzmu neku od republičkih institucija", saznaje portal "Infosrpska".\nPrema izjavama koje su pojedini aktivisti grupe "Pravda za Davida" dali policiji, a do kojih je došao ovaj portal, "Dabić je insistirao na tome da se donesu plinske boce, dok je Draško Stanivuković izričito zahtijevao da se zauzme zgrada Radio-televizije Republike Srpske, te da ispred zgrade postave plinske boce".\nOvaj portal je ranije objavio da je Dabić prilikom hapšenja i obrade u policiji priznao i potpisao svoju izjavu da je bio u kući poslanika PDP-a Draška Stanivukovića u Banjaluci gdje su zajedno sa još nekoliko lica, među kojima su bili Davor Dragičević i poslanik PDP-a Jelena Trivić, planirali nerede u Banjaluci tokom protesta grupe "Pravda za Davida".\n"Infosrpska" navodi da su inače, na skupovima grupe "Pravda za Davida" redovno učestvovala lica koja su višestruko presuđivana, sankcionisana, privođena, a koja se dovode u vezu sa izvršenjem teških krivičnih djela od ubistva do šverca i uživanja narkotika.\nJedan od njih je i Vedran Berić, koji je od ranije poznat policiji, jer je više puta hapšen zbog šverca oružja i droga.\nBerić je nakon skupa grupe "Pravda za Davida" održanog 30. decembra u bjekstvu i policija za njim intenzivno traga, navodi se u tekstu.


Jagma za medicinskim školama - Ozonpress :: internet portal\nTag: upis u srednje skole 2015/16\nZa učenike od prvog do sedmog razreda osnovne škole danas je završena školska godina, a osmake naredne nedelje čeka polaganje završnog ispita. Oni će u ponedeljak, 15. juna rešavati zadatke iz maternjeg jezika, u utorak 16. juna iz matematike, a u sredu 17. juna kombinovani test sa pitanjima iz istorije, biologije, geografije, fizike i hemije. Preliminarni rezultati završnog ispita biće objavljeni 19. juna, a konačni 25.\nU srednjim školama ima oko 75.000 mesta za upis, a ove godine osmi razred završava 68.000 učenika. Za upis u srednje škole konkurisaće i oko 1.000 polaznika funkcionalnog osnovnog obrazovanja odraslih. Iako je broj mesta u srednjim školama smanjen za oko 2.000, osmaci ne treba da brinu, jer je uglavnom reč o onima koja su prošle godine ostala neupisana. Blago je povećan broj mesta u gimnazijama (za 0,5 odsto), što prati smanjenje u trogodišnjim profilima u srednjim stručnim školama.\nPrema planu upisa, u gimnazijama ima skoro 18.400 mesta, u oblasti ekonomija, pravo i administracija 9.600, u područjima rada elektrotehnika i mašinstvo po 8.000. Slede trgovina, ugostiteljstvo i turizam sa oko 6.800 mesta, zdravstvo i socijalna zaštita – 5.730 i poljoprivreda, proizvodnja i prerada hrane sa 5.100 mesta.\nMedicinske škole bile su ubedljivo najpopularnije u prošlogodišnjem upisu, posebno smerovi farmaceutski, fizioterapeutski i zubni tehničar, kao i medicinska i pedijatrijska sestra. Veliko interesovanje vladalo je i za zanimanja elektrotehničar informacionih tehnologija, administrator računarskih mreža, tehničar drumskog saobraćaja i tehničar vazdušnog saobraćaja za bezbednost. Analiza Ministarstva prosvete pokazuje da su učenici sa najvećim brojem poena upisivali medicinske škole i nekoliko gimnazija.\nNajveća novina u ovogodišnjem upisu je promenjen sistem bodovanja. Učenici će na završnom ispitu moći da osvoje najviše 30 poena, odnosno po 10 na svakom od testova, dok uspeh iz osnovne škole donosi maksimalno 70 bodova. Dodatne poene donosi neko od prva tri mesta na međunarodnim i republičkim takmičenjima održanim u osmom razredu.\nNa testovima završnog ispita biće po 20 zadataka koji učenicima neće biti poznati. Kombinovani test sadržaće pet pitanja iz biologije, po četiri iz istorije, geografije i fizike, a tri iz hemije, s obzirom da se taj predmet uči najkraće tokom osnovne škole.\nNi ove godine neće biti praga znanja, što znači da na završnom ispitu niko ne može da „padne“. Ministarstvo prosvete najavljuje uvođenje praga za narednu generaciju malih maturanata i to za upis u četvorogodišnje srednje škole.\nU tabeli ispod dajemo prikaz sa prošlogodišnjeg upisa u čačanskim srednjim školama, koliko je đaka upisano na pojedine smerove i koliko je bilo potrebno osvojiti bodova.


Rekord: Kod Bara uhvaćena tuna teška 133 kilograma! - National Geographic Srbija\nCrnogorski ribolovac Milan Kolarić upecao je nedaleko od Bara tunu tešku 133 kilograma i oborio nezvanični rekord u tom delu Jadrana.\nMilan Kolarić je na dobrom putu da ovog leta obezbedi titulu najuspešnijeg lovca na tune superteške kategorije u crnogorskom delu Jadrana.\n„Kapitalac" koga je izvukao težio je 133 kilograma i bio dugačak 222 centimetra!\nPročitajte: Na crnogorskom primorju ulovljena jedna od najotrovnijih riba na svetu\nNakon što je izvukao tunu od 86 kilograma i zaslužio prvu nagradu za „Ulov meseca“ za mesec jun, koju tradicionalno dodeljuje tivatska kompanija „Una“, krajem jula Kolarić je otišao 47 kilograma „dalje“.\nOgromna tuna je, kao i prethodna, ulovljena iza brda Volujica koje „zatvara“ barsku Luku.\n„Ulovio sam je na tzv. 'plutajući parangal' na oko 200 metara od obale. Ne znam da li je najveća ikada ulovljena u barskom akvatorijumu, ali pričajući sa kolegama, nismo mogli da se setimo da li je dosada ulovljena teža. Ova je bila dugačka 222 santimetra i teška 133 kilograma“, kaže Kolarić za Mondo.\nBorba sa tunom ulovljenom u junu trajala je oko dva sata. Sa 47 kilograma težom, barski ribolovac je oko pola sata manje vodio borbu.\n„Dobar ulov, ali ne bih ga glorifikovao. Možda jednog dana ulovim tešku 200 kilograma, pa me bude stid što se od ove pravio spektakl“, kaže u šali Kolarić.\nNjegova „rekorderka“, inače, nije jedina tuna koja je letos ulovljena i čija je težina prelazila 100 kilograma u barskom akvatorijumu.\nPročitajte: Velika bela ajkula ukrala čoveku ulov - direktno s udice (VIDEO)\nKrajem maja, tunu tešku 105 kilograma iz vode je izvukao i poznati ribolovac Miro Ciganović.\nPoznavaoci ribolova kažu da svako može da ima sreće da mu se tuna „kapitalac“ zakači na udicu, ali da samo veliki majstori znaju da je izvuku.


Meštani Mesne zajednice Predejane selo organizovali su danas farbanje i uredjenje prostora oko bazena sadjenjem sadnica lipa i breza. Vrednost ove akcije koja nosi naziv ,,Pridruzi se i ti sačuvajmo sredinu, uredimo bazen,, prema rečima Miodraga Jovanovića, predsenika ove mesne zajednice iznosi oko 55.000 dinara.\nBazen u Predejanu izgradjen je 1963 godine. Sredstvima CHF-a, pojedinih donatora i vlasnika motela Predejane 2003. godine izvršena je njegova rekonstrukcija u vrednosti od oko 131 hiljadu 935 dinara.Pre današnjeg, farbanje bazena obavilo je JKP ,,Grdelica,, 2009. godine. Prema rečima predsednika M.Z: ,,Predejane selo,, Miodraga Jovanovića bazen će za prve kupače u ovoj sezoni biti osposobljen već krajem ove nedelje.


Politika kolačića - More Than Height: Answering your questions about child growth\n1.1 Kolačić je tekstualna datoteka koja se postavlja na Vaš računar ili mobilni uređaj od strane servera veb-stranice, kada posetite vebsajt. Kolačić sadrži jedinstven kod koji dozvoljava kompaniji Novo Nordisk da prepozna Vaš pretraživač u toku Vaše posete našem veb-sajtu (takozvani kolačić “sesije”), ili kasnije u toku ponovljenih poseta sajtu (takozvani “ponovljeni” kolačić). Svaki kolačić je jedinstven za Vaš veb-pretraživač. Kolačići mogu biti postavljeni od strane servera veb-sajta koji posećujete, ili od strane partnera koji sarađuju sa tim veb-sajtom, takozvani “kolačići trećeg lica”.\nKolačići uopšteno čine interakciju između korisnika i vebsajta jednostavnijom i bržom, i pomažu korisniku da se lakše kreće kroz različite delove vebsajta. Kolačići se takođe mogu koristiti da bi učinili sadržaj vebsajta relevantnijim za korisnika, i da bude prilagođen korisnikovim potrebama i ličnom ukusu.\n2. Upotreba kolačića na vebsajtu www.visinanijemalastvar.rs\n2.1 Vlasnik veb-sajta www.visinanijemalastvar.rs je:\nNovo Nordisk koristi kolačiće kako bi pojačao funkcionalnost vebsajta tako što pamti Vaše preferencije. Na vebsajtu www.visinanijemalastvar.rs, Novo Nordisk koristi neophodne kolačiće, kolačiće funkcionalnosti/kolačiće sklonosti, statističke kolačiće i marketing kolačiće.\n2.2.1 Ovi kolačići su neophodni da biste posetili vebsajt i koristili neke njegove delove. Ukoliko ne prihvatite ove kolačiće, pojedine karakteristike vebsajta neće raditi kako treba.\nKolačići funkcionalnosti/Kolačići sklonosti su kolačići koji olakšavaju funkcionisanje vebsajta i čine da bude prijemčiviji za korisnike. Oni obezbeđuju personalizovano iskustvo tokom pretrage. Na primer: kolačići koji pamte Vaš izbor jezika.\n2.5.1 Ovi kolačići koje koristimo kako bismo Vam ponudili personalizovane i odgovarajuće reklame, kako bismo odredili koliko puta je određena reklama prikazana, i kako bismo procenili uspešnost određene reklamne kampanje, da bismo pratili prethodne posete i podelili podatke sa trećim licima koja su uključena, kao što su oglašivači. Oni se koriste na vebsajtu i postavljeni su na Vašem uređaju od strane trećeg lica.\n2.6 Upotreba kolačića funkcionalnosti, statističkih i marketinških kolačića na sajtu www.visinanijemalastvar.rs zahteva pristanak od strane korisnika. Korisnik može u bilo kom trenutku povući svoj pristanak o korišćenju kolačića. Pogledajte deo 5 Politike kolačića za informacije o korišćenju kolačića i brisanje kolačića.\n3. Kolačići trećeg lica\n3.1 Novo Nordisk može koristiti kolačiće trećeg lica, što predstavlja kolačiće koji se postavljaju u korisnikov pretraživač od strane trećeg lica koje nije Novo Nordisk. Podaci koji se sakupljaju upotrebom kolačića trećeg lica neće biti dostupna kompaniji Novo Nordisk, već će se prikupljati i koristiti od strane trećeg lica za njihove sopstvene potrebe. Novo Nordisk može npr. da uključi fotografije ili video sadržaj sa vebsajtova kao što je YouTube. Kao rezultat toga, kada posetite vebsajt kompanije Novo Nordisk sa sadržajem uključenim sa drugih vebsajtova, može se desiti da Vam budu prikazani kolačići sa tih vebsajtova. Novo Nordisk ne kontroliše širenje ovih kolačića. Možete proveriti vebsajt trećeg lica za informacije o njihovoj upotrebi kolačića.\n3.2 Naš veb-sajt koristi ugrađenu dugmad “podelite” kako bi omogućio korisnicima da jednostavno podele informacije sa svojim prijateljima kroz razne popularne društvene mreže. Ovi veb-sajtovi mogu postaviti kolačiće kada se priključite njihovoj mreži. Novo Nordisk ne kontroliše širenje ovih kolačića i možete proveriti vebsajt relevantnog trećeg lica za informacije o njihovoj upotrebi kolačića.\n4. Kolačići koji se koriste na našem veb-sajtu\n4.1 Novo Nordisk koristi kolačiće koji su detaljno opisani na sajtu www.visinanijemalastvar.rs u baneru kolačića. U baneru kolačića možete naći informacije o nazivu kolačića, ko postavlja kolačić, opis kolačića i kada kolačić ističe.\n5.1 Morate naznačiti kako želite da kolačići budu postavljeni na Vašem uređaju ili da onemogućite korišćenje određene vrste kolačića. Ukoliko ne prihvatite korišćenje odrađenih kolačića, neke karakteristike sajta mogu da ne rade, ili nećete moći da pristupite nekim uslugama veb-sajta.\n5.3 Alternativno, možete posetiti veb-sajt www.aboutcookies.org, koji sadrži sveobuhvatne informacije o tome kako da uradite ovo na različitim pretraživačima. Naći ćete, takođe, detalje o tome kako da uklonite kolačiće iz Vašeg kompjutera, kao i opšte informacije o kolačićima. Za informacije o tome kako da uradite ovo na pretraživaču Vašeg mobilnog telefona trebalo bi da pogledate Vaša podešavanja.\n5.4 Molim Vas budite upoznati s time da ograničavanje određenih kolačića može uticati na funkcionalnost vebsajta www.visinanijemalastvar.rs\n6.1 Kada posetite naš veb-sajt, mi automatski prikupljamo opšte informacije o Vašem kompjuteru i o njegovoj lokaciji, kao i o sajtu sa kojeg ste pristupili, ukoliko je to primenljivo. Ove informacije se ne mogu koristiti da Vas identifikuju kao pojedinca. Ove informacije se koriste samo u zbirnom obliku kako bi nas informisale odakle naši korisnici dolaze, šta pretražuju, na šta reaguju i gde ostaju najduže vreme.\n6.1.1 Kad god Vas upitamo o informacijama koje mogu poslužiti za Vašu identifikaciju uvek ćemo Vas pitati da li ste saglasni i objasniti Vam zbog čega prikupljamo te informacije, kako ih prikupljamo, kako ih čuvamo i kako planiramo da ih iskoristimo.\n6.1.2 Prikupljćemo samo one informacije preko kojih možemo da Vas identifikujemo iz razloga koje smo naveli u toku procesa prikupljanja. Kada završimo obradu Vaših informacija za navedenu svrhu, izbrisaćemo i uništiti te podatke kako bismo obezbedili Vašu privatnost.\n6.1.3 Neki od podataka su prikupljeni na osnovu našeg legitimnog interesa i u svrhu poboljšanja našeg vebsajta i Vašeg iskustva kao korisnika, iz statističkih razloga, zbog poboljšanja funkcionalnosti i kako bismo omogućili optimizaciju našeg vebsajta zarad marketinških aktivnosti.\n6.1.4 Za svaku vrstu kolačića koji se koriste kako bi se prikupili podaci o ličnosti u specifične namene, Novo Nordisk će obrađivati samo one podatke o ličnosti prikupljene preko kolačića i za onu namenu za koju ste dali saglasnost preko banera kolačića.\n6.1.5 Svi Vaši podaci o ličnosti će biti tretirani kao poverljivi i biće korišćeni samo za namene koje su navedene iznad.\n6.1.6 Novo Nordisk može uključiti treću stranu koja je pružalac usluga koje će imati pristup Vašim podacima o ličnosti i moći da ih obrađuje, i mi možemo preneti Vaše podatke o ličnosti drugim kompanijama u okviru grupacije Novo Nordisk.\n6.1.7 Ako prenosimo Vaše podatke o ličnosti izvan Republike Srbije, pobrinućemo se da zaštitimo Vaše podatke o ličnosti (i) primenom odgovarajućih nivoa zaštite koji je potreban prema Zakonu o zaštiti podataka o ličnosti, i (ii) delovanjem u skladu sa našom politikom i standardima\n6.1.8 U skladu sa odredbama o zaštiti podataka o ličnosti imate sledeća prava. Ukoliko želite da iskoristite svoja prava molimo Vas kontaktirajte Novo Nordisk na adresi srbija@novonordisk.com.\nU skladu sa važećim zakonom, mogu postojati ograničenja navedenih prava, u zavisnosti od specifičnih okolnosti aktivnosti obrade. Možete nas kontaktirati na napred naveden imejl sa pitanjima ili zahtevima koja se odnose na navedena prava.


Obnova crkvenog kompleksa Đurovača, Trstenik | DEarhitektura\nObnova crkvenog kompleksa Đurovača, Trstenik\nNa poziv crkvene opštine Bogdanje, koja pripada SPC-Eparhiji Kruševačkoj, izradili smo kompletnu projektnu dokumentaciju za rekonstrukciju hrama na crkvištu Đurovača u opštini Trstenik, kao i za izgradnju konaka i zvonika i uređenje čitavog kompleksa.\nUz standardnu ekipu (Elena Vasić Petrović, Dejan Rudić Vranić, Vladimir Đorđević), imali smo veliku čast da na ovom projektu sarađujemo sa sjajnim timom: vanr.prof.dr Nenadom Šekularcem, sa Arhitektonskog fakulteta Univerziteta u Beogradu, građevinskim inženjerom Miodragom Milovanovićem, arhitektom Milkom Krstivojević i inženjerom zaduženim za protivpožarnu zaštitu, Duškom Vulićem iz biroa DND2007.\nPored Eparhije kruševačke i crkvene opštine Bogdanje, veliku zaslugu za pokretanje obnove ovog kompleksa i nadajmo se realizaciju projekta u potpunosti ima i donator, gospodin Radović Ljubiša.\nKnjižare Službenog glasnika, Beograd i Pirot\nKonzervacija kamenih skulptura, "Slobodište" Kruševac\nFizioline – centar za oporavak, Subotica\nDizajn logoa za ŠG “Niš”\nDečije igralište u Baturovcu, Aleksinac\nKonzervacija kamenih skulptura, “Slobodište” Kruševac\nGrafički dizajn (4)\nTC Ambasador, I sprat\n+381 66 5000 108\n+381 64 061 7538\nDEarhitektura © 2021\nKoristimo kolačiće kako bi smo vam pružili najbolje iskustvo na našem sajtu. Ako nastaviti da koristite sajt pretpostavljamo da prihvatate kolačiće kao i našu Politiku privatnosti.PrihvatamPolitika privatnosti


YAHOO PROPADA: 15 puta manja zarada nego prošle godine – Nadlanu.com\nYAHOO PROPADA: 15 puta manja zarada nego prošle godine\nObjavljeno 22. apr 2015. / 23:40:02\nInternet kompanija Jahu, vlasnik jednog od najposećenijih sajtova, zabeležila je pad neto profita u prvom kvartalu 2015. godine za 15 puta, saopštila je kompanija.\nNeto profit u prva tri meseca tekuće godine bio je 21,2 miliona dolara, ili dva centa po akciji, u poređenju sa 311,6 miliona dolara (29 centa po akciji) ostvarenih u istom periodu 2014. Bez uračunatih jednokratnih faktora dobit se spustila sa 38 na 15 centi na akciji.\nUkupni prihodi povećani su 8,2 odsto, na 1,23 milijarde sa 1,13 milijardi dolara u prvom kvartalu prošle godine. Pri tome su prihodi, bez uračunatih troškova za internet saobraćaj, smanjeni na 1,04 milijarde, sa 1,09 milijardi dolara.\nAnalitičari u anketi Tomson Rojtersa su u proseku prognozirali korigovanu dobit na nivou od 18 centi po akciji, uz prihode od 1,06 milijardi dolara bez troškova internet saobraćaja.\nOperativni troškovi Jahua u prvom tromesečju povećani su 19 odsto, na 1,31 milijardu dolara, navodi se u saopštenju kompanije.\nProdaja pretraživačkog biznisa Jahua od januara do marta povećana je 20 odsto, na 532 miliona dolara. Broj pregleda plaćenih oglasa povećan je 21 odsto u odnosu na isti period lani, pri čemu je vrednost jednog “klika” porasla skoro tri odsto.\nKompanija planira da u drugom kvartalu ostvari prihode između 1,21 milijardi i 1,25 milijardi dolara, a prihode bez troškova za internet saobraćaj od 1,01 do 1,05 milijardi dolara, dodaje se u saopštenju.\nKotacije akcija Jahu u elektronskom trgovanju u utorak su porasle 0,7 odsto. Kapitalizacija kompanije od početka ove godine pala je 12 odsto, nakon rasta od 22 odsto 2014. godine.\nI DALJE NOĆNA MORA ZA ODBRANU: Klarens Sedorf sjajnim lobom ponizio golmana\nUĐI SLOBODNO: Maca pokazala "macu"


četvrtak, 31. decembar 2015. 02:25h\nOdbornik Zoran Tomić istakao je nezadovoljstvo dnevnim redom na prethodnim zasedanjima, jer, kako navodi „odluke koje se nalaze pred odbornicima ispunjavaju formu, ali ne i suštinu koja bi trebalo da prati formu“.\nPoslednja od tih odluka jeste Odluka o usvajanju Lokalnog ekološkog akcionog Plana Opštine Vršac, koja je na jučerašnjem zasedanju izazvala veliko negodovanje odbornika. Akcioni plan je sastavljen da se i ne može smatrati akcionim planom, pošto pojedine istorijske činjenice tretira na potpuno pogrešan i suprotan način. Javna preduzeća i ustanove koje se bave ekologijom uputili su niz primedbi, a želim da istaknem, da su odbornici DS-a glasali protiv i dobro je što akcioni plan nije usvojen – kaže Tomić.\nOn je naglasio da je ovo samo jedan u nizu dokumenata koji su predloženi od strane člana Opštinskog veća zaduženog za zaštitu životne sredine Miloša Vasića.\nSvi dokumenti koje on predlaže Skupštini ili Opštinskom veću koketiraju sa zakonom, jedni delovi su suprotni zakonu, dok drugi nisu. To je razlog zbog čega mi iz Demokratske stranke tražimo da g. Vasić podnese ostavku na ovu funkciju, jer se ispostavilo da je on ne može obavljati na kvalitetan način. Ukoliko on to ne želi da uradi, apelujemo na predsednika Živkovića da na prvoj narednoj sednici podnese zahtev za njegovo razrešenje. Naglašavam da nemamo ništa protiv da, prema potpisanom koalicionom sporazumu, to mesto zauzme neko drugi iz SNS-a, ali da to bude čovek koji tu funkciju može da obavlja na zakonit i kvalitetan način“ – poručio je Tomić.\nŠef odborničke grupe Demokratske stranke Lazar Guteša naglasio je da je nakon jučerašnjeg zasedanja SO Vršac „utisak da se lokalna vlast raspala“.\nU poslednjih nekoliko meseci vlast, koju čine SNS-SPS-Pokret-LSV, brojnim primerima dokazala je da ne funkcioniše kao vlast, već isključivo radi sebe i određenih interesnih grupa. Ne postoji izražavanje političke volje niti način vršenja vlasti kakav je uobičajen u višestranačkom političkom sistemu. Jučerašnje zasedanje pravi je primer moje konstatacije, nekoliko važnih tačaka nije usvojeno uz primetno neslaganje koalicionih partnera. Demokratska stranka je zabrinuta za svoje sugrađane, koji su objektivno nezadovoljni zbog ovakvog stanja vršenja političke vlasti i mi naglašavamo da smo spremni da preuzmemo odgovornost za svaku vrstu vršenja vlasti – rekao je Guteša i dodao da DS raspolaže ljudima koji mogu odgovoriti teškom trenutku.\nPredsednica Opštinskog odbora Demokratske stranke u Vršcu dr Tatjana Vešović sumirala je odlazeću godinu, koja je prema njenim rečima bila teška. Ona naglašava da je 2016. prava prilika da građani svojim glasom ocene dosadašnji rad lokalne vlasti.


Subota, 28. novembar 2015.\nPotpredsednik Bečić susreo se sa predsednikom Ruske Dume Sergejem Nariškinim\nPotpredsednik Narodne skupštine Republike Srbije i potpredsednik Parlamentarne skupštine Crnomorske ekonomske saradnje mr Igor Bečić, na inicijativu ruske strane, razgovarao je sa predsednikom Ruske Dume Sergejem Nariškinim u sklopu njegove posete Bukureštu.\nPredstavnici Narodne skupštine na plenarnom zasedanju parlamentarne skupštine Crnomorske ekonomske saradnje\nStalna delegacija Narodne skupštine Republike Srbije u Parlamentarnoj skupštini Crnomorske ekonomske saradnje učestvovala je na 46. Plenarnom zasedanju ove organizacije, održanom u glavnom gradu Rumunije Bukureštu od 25. do 27. novembra.\nSaradnja beogradskog i jerevanskog univerziteta\nNarodni poslanici prof. dr Branko Đurović i Aleksandar Čotrić i počasni konzul Srbije u Jermeniji Babken Simonjan razgovarali su 27. novembra sa rektorom beogradskog univerziteta akademikom prof. dr Vladimirom Bumbaširevićem o saradnji najviših obrazovnih institucija Srbije i Jermenije.\nRegionalni parlamentarni dijalog o migrantskoj krizi\nRegionalni parlamentarni dijalog na temu Upravljanje migracijama, zaštita izbeglica i borba protiv organizovanog kriminala - odgovori na nacionalnom nivou i regionalna saradnja, otvorena je u četvrtak, 26. novembra u Narodnoj skupštini.\nPotpredsednik Narodne skupštine i potpredsednik PS CES Igor Bečić na sastanku Biroa i Stalnog odbora PS CES u Bukureštu\nPotpredsednik Narodne skupštine i potpredsednik Parlamentarne skupštine Crnomorske ekonomske saradnje Igor Bečić učestvovao je, u okviru 46. Generalne skupštine ove Organizacije, na sastanku Biroa i Stalnog odbora PS CES, održanom u Bukureštu, 26. novembra.\nZamenik predsednika Odbora za dijasporu i Srbe u regionu sastao se sa članovima srpskog fudbalskog kluba „Petrova Gora“ iz Vojnića\nZamenik predsednika Odbora za dijasporu i Srbe u regionu Miodrag Linta sastao se danas, 27. novembra u Domu Narodne skupštine sa rukovodstvom i članovima srpskog fudbalskog kluba „Petrova Gora“ iz Vojnića, sa Korduna.\nČlanice Odbora za evropske integracije na tribini „Evropa u mom gradu: Šta mogu da učinim za svoj grad u procesu pristupanja EU“\nČlanice Odbora za evropske integracije Dušica Stojković i Irena Aleksić, učestvuju na tribini Evropa u mom gradu: Šta mogu da učinim za svoj grad u procesu pristupanja EU, koja se održava danas u Kraljevu.\nČetvrtak, 26. novembar 2015.\nČlanovi Poslaničke grupe prijateljstva sa Mađarskom posetili Ambasadu Mađarske\nPredsednik poslaničke grupe prijateljstva sa Mađarskom Narodne skupštine Žarko Mićin i članovi Dragomir Karić, Mirjana Andrić, Aleksandar Čotrić i Marjana Maraš razgovarali su 26. novembra u zgradi ambasade, sa ambasadorom Mađarske u Beogradu dr Atilom Pinterom o odnosima Srbije i Mađarske. U razgovoru su učestvovali i drugi diplomatski predstavnici ambasade, zaduženi za pitanja privrede, odbrane i kulture.\nNa Šestom sastanku Parlamentarnog foruma za energetsku politiku Srbije, održanom 26. novembra u Domu Narodne skupštine Srbije, članovi Foruma razmatrali su Predlog zakona o rudarstvu i geološkim istraživanjima.\nSreda, 25. novembar 2015.\nČlanovi PGP sa Slovačkom sastali se sa novoimenovanom ambasadorkom Republike Slovačke u Republici Srbiji\nPredsednica Poslaničke grupe prijateljstva sa Slovačkom Aleksandra Maletić i član Grupe Željko Sušec sastali su se danas, 25. novembra u Domu Narodne skupštine sa novoimenovanom ambasadorkom Republike Slovačke u Srbiji Nj.E. Dagmar Repčekovom.\nOdržana Međunarodna konferencija o primeni Konvencije SE o sprečavanju i borbi protiv nasilja nad ženama i nasilja u porodici\nČlanice Odbora za ljudska i manjinska prava i ravnopravnost polova Vera Paunović i Ljibuška Lakatoš učestvovale su na međunarodnoj konferenciji posvećenoj primeni Konvencije Saveta Evrope o sprečavanju i borbi protiv nasilja nad ženama i nasilja u porodici, na temu: “Opšte i specijalizovane usluge podrške za žene sa iskustvom nasilja - garancije dostupnosti i kvaliteta usluga“.\nPredsednik Odbora za ljudska i manjinska prava i ravnopravnost polova Meho Omerović i članica Odbora Milanka Jevtović Vukojičić na Trećoj regionalnoj konferenciji parlamentarnih tela nadležnih za ljudska prava\nU organizaciji Zajedničke komisije za ljudska prava Parlamentarne skupštine Bosne i Hercegovine, u saradnji i uz podršku Misije OEBS-a u Bosni i Hercegovini, 23. i 24. novembra 2015. godine u Sarajevu u zgradi Parlamentarne skupštine Bosne i Hercegovine održana je Treća regionalna konferencija parlamentarnih tela nadležnih za ljudska prava, pod nazivom: „Uloga komisija u parlamentarnom nadzoru u oblasti ljudskih prava.“\nPredsednik PGP sa Norveškom razgovarao sa novoimenovanim norveškim ambasadorom u Srbiji\nPredsednik Poslaničke grupe prijateljstva sa Norveškom Ivan Karić razgovarao je danas sa novoimenovanim ambasadorom Kraljevine Norveške u Srbiji Areneom Sanesom Bjornstadom.\nPonedeljak, 23. novembar 2015.\nParlamentarni forum za energetsku politiku Srbije održao je, 23. novembra, u Domu Narodne skupštine, Peti sastanak, na kom se razgovaralo o novim pravcima politike Srbije koji vode u susret raspravi o Predlogu zakona o izmenama i dopunama Zakona o poljoprivrednom zemljištu.\nDelegacija Poslaničke grupe Zeleni/EFA Evropskog parlamenta u poseti Narodnoj skupštini\nPoslanici Poslaničke grupe Zeleni/EFA Evropskog parlamenta boravili su danas u poseti Narodnoj skupštini tokom koje su se, zajedno sa narodnim poslanikom Ivanom Karićem obratili na konferenciji za novinare i učestvovali na Zelenom forumu pod nazivom „Izazovi i zelene prilike u procesu pridruživanja EU“.\nPovodom Svetskog dana deteta, članice Odbora za prava deteta posetile O.Š. „Despot Stefan Lazarević“ u Beogradu\nPovodom 20.novembra Svetskog dana deteta, članice Odbora za prava deteta, Nada Lazić, zamenica predsednice Odbora i Gordana Čomić, predsedavajuća Radne grupe za kontrolu sprovođenja Zakona o osnovama sistema obrazovanja i vaspitanja, u segmentu inkluzivnog obrazovanja posetile su O.Š. „Despot Stefan Lazarević“ u Beogradu, koja je od strane UNICEF-a preporučena kao primer dobre prakse u sprovođenju inkluzivnog obrazovanja.\nDelegacija Narodne skupštine na interparlamentarnom seminaru u Briselu\nU organizaciji Odeljenja za pretpristupne akcije Generalnog direktorata za spoljne politike Evropskog parlamenta, u saradnji sa Kancelarijom evropskog Ombudsmana, u Briselu je 18-19. novembra 2015. godine održan Interparlamentarni seminar „Uloga Ombudsmana u savremenoj parlamentarnoj demokratiji: regionalna perspektiva“.\nČlanovi Poslaničke grupe prijateljstva sa Rumunijom razgovarali sa članovima Odbora za zajednice Rumuna koji žive u inostranstvu Predstavničkog doma Parlamenta Rumunije\nČlanovi Poslaničke grupe prijateljstva sa Rumunijom razgovarali su danas u Domu Narodne skupštine sa članovima Odbora za zajednice Rumuna koji žive u inostranstvu Predstavničkog doma Parlamenta Rumunije.\nČlanovi Odbora za spoljne poslove razgovarali sa članovima Odbora za zajednice Rumuna koji žive u inostranstvu Predstavničkog doma Parlamenta Rumunije\nČlanovi Odbora za spoljne poslove primili su danas delegaciju Odbora za zajednice Rumuna koji žive u inostranstvu Predstavničkog doma Parlamenta Rumunije, koju predvodi šef delegacije Mihai Dakonu (Mihai Deaconu).\nČlanovi Odbora za dijasporu i Srbe u regionu razgovarali sa članovima Odbora za zajednice Rumuna koji žive u inostranstvu Predstavničkog doma Parlamenta Rumunije\nČlanovi Odbora za dijasporu i Srbe u regionu razgovarali su danas u Domu Narodne skupštine sa članovima Odbora za zajednice Rumuna koji žive u inostranstvu Predstavničkog doma Parlamenta Rumunije.


OBJAVLJEN POLUGODIŠNJI IZVEŠTAJ EK O PREGLEDU STANJA U POGLAVLJIMA 23 I 24\nPoglavlja 23 (Pravosuđe i osnovna prava) i 24 (Pravda, sloboda i bezbednost) veoma su značajna u pregovorima o pristupanju Republike Srbije Evropskoj uniji jer utiču na celokupan proces evropskih integracija i obuhvataju neke od najznačajnijih oblasti poput reforme pravosuđa, borbe protiv korupcije, osnovnih prava i sloboda, migracija, azila, borbe protiv organizovanog kriminala i terorizma, itd.\nNovim pristupom pregovorima Evropske unije, utvrđenim još u Strategiji proširenja za 2012. godinu, definisano je da budućim državama kandidatima treba ostaviti dovoljno vremena da pokažu stepen primene pravnih tekovina ali i standarda u ovim oblastima. Osim što su otvorena među prvima i u pregovorima sa Srbijom, očekuje se da budu poslednja i zatvorena kako bi se sve vreme pratio tok reformi u praksi.\nU skladu sa Opštom pozicijom EU za pregovore o pristupanju Srbije ("Pregovarački okvir") utvrđena su prelazna merila za poglavlja 23 i 24, koja Republika Srbija ispunjava na putu ka punopravnom članstvu. Merila se, upravo, odnose na usaglašavanje zakonodavstva Republike Srbije sa pravnim tekovinama EU, kao i na postizanje standarda na kojima počiva EU.\nKako bi se pratio napredak u ovim poglavljima, predviđeno je da Komisija redovno obaveštava Savet EU i dva puta godišnje podnosi izveštaje o ostvarenom napretku u ispunjavanju tih merila u oblasti vladavine prava.\nOd otvaranja pregovora o pristupanju u julu 2016. godine i nakon predstavljanja godišnjeg izveštaja za Srbiju u novembru 2016. godine, ovaj izveštaj predstavlja najnoviji polugodišnji pregled trenutnog stanja, odnosno napredak Srbije u sprovođenju akcionih planova za poglavlja 23 i 24.\nIzvor: Vebsajt Kancelarija za evropske integracije, 12.06.2017.


Sa kojim problemima oko sajber-sigurnosti ćemo se suočiti u 2014. i kasnije Sa kojim problemima oko sajber-sigurnosti ćemo se suočiti u 2014. i kasnije – Personal magazin\nTrend Micro objavio je danas svoj godišnji izveštaj o sigurnosnim predviđanjima, „Zamagljene granice: Sigurnosna predviđanja kompanijeTrend Micro za 2014. i kasnije“. Izgledi govore da će se svakog meseca u toku naredne godine dešavati po jedan veliki…\nTrend Micro objavio je danas svoj godišnji izveštaj o sigurnosnim predviđanjima, „Zamagljene granice: Sigurnosna predviđanja kompanijeTrend Micro za 2014. i kasnije“. Izgledi govore da će se svakog meseca u toku naredne godine dešavati po jedan veliki upad u baze podataka, a biće i sve više naprednih napada na mobilno bankarstvo, kao i ciljanih napada.\nPored toga, istaknute su i pretnje usmerene na ključne infrastrukutre, kao i novi sigurnosni izazovi koji dolaze sa „interneta svega“(Internet of Everything) i „dubokog interneta“. Ovaj izveštaj se poklapa sa dugoročnim predviđanjima kompanije Trend Micro iznetim u nedavno objavljenom internet video zapisu iz devet delova pod nazivom: „2020: Serija“, koji prikazuje društvo sa razvijenom tehnologijom i pratećim sajber-pretnjama.\n„Vidimo kako se prefinjenost pretnji razvija velikom brzinom, a to će podjednako uticati na pojedince, poslovne subjekte i državne organe“, kaže Rejmund Genes, CTO, Trend Micro. „Od ranjivosti mobilnog bankarstva i ciljanih napada do rastuće zabrinutosti oko privatnosti i mogućih veliki upada svakog meseca, 2014. izgleda kao plodonosna godina za sajber-kriminal. Imaćemo prilike i da ispratimo razvoj IoE koji, kako se bliži kraj ove decenije, služi kao uvod u talas tehnoloških inovacija.“\nZnačajne najave za 2014. uključuju:\nBroj zlonamernih i visoko rizičnih Android aplikacija dostići će 3 miliona\nBankarske usluge putem mobilnih uređaja biće ugrožene sve većim brojem napada „Man-in-the-Middle” što će dvostepenu verifikaciju učiniti nedovoljnom\nSajber-kriminalci će sve više koristiti metodologije slične ciljanim napadima, kao što su istraživanje programa otvorenog koda i veoma prilagođeni personalizovani e-mailovi za krađu identiteta\nMobilni uređaji će sve više biti meta naprednih pretnji, uključujući „clickjacking“ i „watering hole“ napade\nOdsustvo podrške za popularne programe kao što su Java 6 i Windows XP će ostaviti milione računara izložene napadima\nJavno poverenje, ugroženo saznanjima o neprestanom nagledanju od strane države, doneće nove raznovrsne pokušaje da se povrati privatnost\n„Duboki internet“ će nastaviti da preispituje mogućnosti čuvara zakona da se obračunaju sa rasprostranjenim sajber-kriminalom\nIzveštaj se takođe fokusira na uspon Internet of Everything (IoE) ve koji obećava da će okrenuti novi list u personalnoj upotrebi tehnologije. Pored poboljšane stvarnosti koju nam pruža tehnologija koju možemo nositi na sebi, kao što su satovi i naočari, uz neprestani tehnološki napredak, realno je očekivati razvoj sajber-kriminala velikih razmera zasnovanog na krađi identiteta.\nOvakva stvarnost prikazana je u video zapisu kompanije Trend Micro „2020: Serija“, koji je zasnovan na Projektu 2020, belom papiru koji je kreiran u saradnji sa Međunarodnim udruženjem za očuvanje internet bezbednosti (ICSPA). Ova jedinstvena serija predstavlja budućnost tehnologije i pokušava da podstakne sve zainteresovane da preduzmu korake protiv sajber-ranjivosti koje se ukazuju.\nPDF dokument pod nazivom „Zamagljene granice: Sigurnosna predviđanja kompanije Trend Micro za 2014. i kasnije“ možete preuzeti sa adrese:\nSa kojim problemima oko sajber-sigurnosti ćemo se suočiti u 2014. i kasnije was last modified: December 16th, 2013 by Redakcija


Zaboravili "Fijatov" "mobing" | SerbianForum\nZaboravili "Fijatov" "mobing"\nPOSLE MESEC DANA PREGOVORA GRUPA OD 48 RADNIKA SE VRAĆA U FAS\nKRAGUJEVAC - Grupa radnika koja je napustila posao u "Fijatu automobili Srbija" trebalo bi da danas potpiše nove ugovore o radu u toj kompaniji, rečeno je u sindikatu "Zastava automobila".\nPredsednik Samostalnog sindikata "Zastava automobili" Zoran Mihajlović je rekao da se 48 radnika predomislilo i da se vraća da radi u FAS, dodajući da manji broj radnika koji su napustili posao očekuje socijalni program.\n- Novi ugovori o radu sa zaposlenima koji su odlučili da se vrate trebalo bi da, prema saznanjima sindikata, budu potpisani sutra na internoj svečanosti u FAS kada će se svim radnicima kompanije obratiti direktor Đovani de Filipis (Giovanni De Filippis) - rekao je Mihajlović.\nPredsednik sindikata "Zastave" je dodao da manja grupa od 13 radnika koja se više neće vraćati u FAS treba da dobije socijalni program, ali se konačna odluka o njihovom statusu očekuje u toku dana od nadležnih iz Ministarstva ekonomije i regionalnog razvoja. Prema njegovim rečima, devet radnika ima pet godina do odlaska u penziju, dok su ostali zainteresovani za opciju socijalnog programa 300 evra po godini staža.\nMihajlović je potvrdio da je poslovodstvo FAS-a prihvatilo poziv sindikata da počnu pregovori o izradi Pojedinačnog kolektivnog ugovora koji treba detaljno da uredi uslove rada, zarade, korišćenje godišnjeg odmora i prekovremeni rad u kompaniji "Fijat automobili Srbija". Grupa od oko 50 radnika koji su primljeni u "Fijat automobile" sredinom marta je napustila posao uz obrazloženje da ne mogu da ispune zahteve poslovodstva, a spominjano je i da su izloženi "mobingu".


Tumbaković pred otkazom, Srbiju bi u baražu mogao voditi bivši reprezentativac – Sport Centar Tumbaković pred otkazom, Srbiju bi u baražu mogao voditi bivši reprezentativac – Sport Centar\nLjubiša Tumbaković postavljen je na mjesto selektora Srbije početkom jula mjeseca, ali nepunih pet mjeseci kasnije i samo šest mečeva mogao bi biti smijenjen.\nBeogradski Kurir piše da se čelnici Fudbalskog saveza Srbije odlučili na takvu promjenu jer su nezadovoljni rezultatima, atmosferom u nacionalnom timu, ali i eksperimentisanjem sa sastavom, odnosno pozivanjem velikog broja igrača.\nSrbija pod vodstvom Tumbakovića nije uspjela da se kroz kvalifikacije plasira na Evropsko prvenstvo 2020. godine, pa Srbijanci sada ostaje posljednja nada da se mjesta na Euro domognu kroz Ligu nacija.\nČini se da ih na tom putu neće voditi Tumbaković, već bi priliku konačno mogao da dobije nekadašnji reprezentativac Veljko Paunović.\nNjegovo ime pominjalo se i krajem oktobra 2017. godine, kada je otpušten Slavoljub Muslin, ali ga je tada čvrst ugovor sa Chicagom u MLS sprečio da preuzme Srbiju, pa je na klupu sjeo Mladen Krstajić.\nPaunović, koji ima 42 godine i omladinsku selekciju Srbije 2015. doveo je do svjetskog zlata, nedavno je okončao saradnju sa američkim klubom i sada je spreman da potraži novi angažman.\nkvalifikacije za euro 2020ljubisa tumbakovicveljko paunovic\nTumbaković: Ako bi pauza potrajala, fudbal u Srbiji bi se vratio 50 godina unazad


"Fabrika guma u Zrenjaninu - ekocid u najavi" - NOVA portal\n„Fabrika guma u Zrenjaninu – ekocid u najavi“\nDruštvo Autor:Jelena Bulajić08. apr. 202109:25 > 09:27\nProtest protiv izgradnje fabrike guma Foto:Nenad Lazić/Nova.rs\nCentar za lokalnu samoupravu ocenio je da je studija o proceni uticaja na životnu sredinu planirane fabrike guma „Ling Long“ u Zrenjaninu nepotpuna i nezadovoljavajuća i upozorio da bi to moglo da dovede do ekocida u toj sredini.\n„Proizvodnja guma neminovno prouzrokuje skok u koncentraciji cink-oksida u vazduhu, te je negativan uticaj na životnu sredinu izvestan. U toku realizacije projekta dolaziće do emisije otpadnih gasova, a iz proizvodnih pogona očekuje se ispuštanje ksilena, kao i ugljovodonika bez metana, praškastih materija i neprijatnih mirisa. U studiji o proceni rizika navodi se da se u sistem javne kanalizacije ispuštaju prečišćene otpadne vode zadovoljavajućeg kvaliteta, ali bez navođenja hemijskih supstanci koje će se nalaziti u njima“ objašnjava se u saopšenju.\nU daljim fazama izgradnje objekata, kako se dodaje, u vazduhu će se „povećati količina polutanata: ugljen monoksida, otrovnog gasa čije su mešavine sa vazduhom zapaljive; sumpor dioksida, kao i čađi“.\n„Pored opterećanja životne sredine u Zrenjaninu, koji već godinama ima i problem sa pijaćom vodom, pogon fabrike guma Ling Long je planiran na samo 2 kilometra udaljenosti od specijalnog rezervata prirode ‘Carska bara’, u kom se nalazi čak 207 zaštićenih vrsta ptica, te stoga sam odabir lokaliteta ukazuje na ekocid“ ističe CLS.\nZahtevaju od nadležnih organa da se studija o uticaju na životnu sredinu dopuni, jer ugrožavanje zdravlja ljudi, oranica i rezervata prirode nikome ne sme biti prihvatljivo.\nCentar za lokalnu samoupravuekocidfabrika gumaZrenjanin


Svađa revizora | Radio Televizija BN\nSukobi između glavnog revizora Kancelarije za reviziju institucija BH i njegovih zamjenika juče su na sjednici Parlamentarne komisije za finansije i budžet zasjenili utvrđene propuste u radu sedam bh institucija, koje su za poslovanje u prošloj godine dobile mišljenje\nBosna i Hercegovina 28.08.2014 | 12:27\nGlavni revizor Milenko Šego na sjednici, na kojoj su saslušavani predstavnici sedam institucija, najprije se verbalno sukobio sa zamjenikom Božanom Trninić.\nOna je, kao i drugi zamjenik glavnog revizora Dževad Nekić, izdvojila svoje mišljenje o poslovanju Ministarstva odbrane BiH smatrajući da je ono trebalo da dobije negativno, a ne mišljenje s rezervom.\nDrugi sukob između revizora izbio je kada je na sjednici Komisije za finansije i budžet Predstavničkog doma bh parlamenta analiziran revizorski izvještaj o poslovanju Agencije za identifikacione dokumente (IDDEEA).\nTrninićeva je ustvrdila da u Ministarstvu odbrane nijedan finansijski podatak nije tačan i podsjetila da nisu uknjižili 72 miliona KM vrijednu imovinu, a nisu ispoštovali ni ranije preporuke revizora.\n"Postojeći zakon o reviziji je prevaziđen. Glavni revizor se ponaša kao monopolista. On nema povjerenja u zamjenike. Ako je u generalnom revizoru skoncentrisana sva revizija, ako je skoncentrisana u jednom čovjeku, to je velika opasnost za profesionalnu reviziju", upozorila je Trninićeva, a Šego je njeno izlaganje nazvao "emotivnim nastupom".\n"Izdvojeno mišljenje nije u skladu sa Zakonom o reviziji. Odgovorno tvrdim da je Ministarstvo odbrane napravilo ogroman napredak. Nemamo strahovitih primjedaba o trošenju, a pitanje imovine je složeno i ne možemo na njih same svaliti taj teret", kazao je Šego ustvrdiši i da "se bilans stanja ne slaže ni u jednoj instituciji".\nReagovao je njegov zamjenik Dževad Nekić upozorenjem da nadležne institucije moraju reagovati zbog činjenice da se bilans stanja u MO ne slaže za 72 miliona.\nŠego mu se potom obratio ljutitim tonom, upitavši Mekića zna li uopšte šta znači kvalifikacija u mišljenju.\nČlanovi Komisije za finansije i budžet upozorili su rukovodstvo Kancelarije za reviziju da svoje probleme riješi unutar institucije i da ovakvim neprimjerenim istupima ne dovode u pitanje njen kredibilitet, vjerodostojnost njenog ukupnog rada pa i revizorskih izvještaja.\nU slučaju IDDEEA ključni razlog za revizorsko mišljenje s rezervom bio je ugovor o nabavci ličnih karata i vozačkih dozvola s banjalučkom firmom "Milbauer", vrijedan 104 miliona KM. Ured za reviziju je u svom izvještaju, u kojem je Nekić opet izdvojio mišljenje, naveo da je ugovor sklopljen mimo Zakona o javnim nabavkama te da može imati štetne posljedice po budžet BiH.\nSiniša Macan, direktora IDDEEA, odgovorio je da je Savjet ministara svojim zaključcima odobrilo da ugovor o nabavci dokumenata bude izuzet od primjene Zakona o javnim nabavkama i odobrilo pregovarački proces s firmom "Milbauer" Banjaluka, koja je kćerka firma istoimene njemačke kompanije.\n"Zbog tajnosti i pitanja koje imaju veze s bezbjednošću BiH, odobreno je izuzeće od zakona. Ništa nije netransparentno urađeno. U cijelom svijetu, BiH i Njemačka imaju najzaštićenije lične dokumente", obrazložio je Macan, a njegov istup najviše je podržao Anto Domazet, član Komisije za finansije i budžet iz SDP-a.\nDomazet je ocijenio da je pregovaranjem, s početne cijene od 160 miliona KM, posao sklopljen za 104 miliona.\n"Na ovaj način je državi ušteđeno više od 50 miliona, a izdavanjem dokumenata zaradiće se ukupno 200 miliona KM. Očita je javna dobit", rekao je Domazet.\nNjegovu "računicu" osporio je član Komisije za finansije i budžet Niko Lozančić tvrdnjom da "nije ekonomista, ali nije ni budala".\n"Uvesti porez na luksuz, zakon već u proceduri"


Rusija je u sredu upozorila da uvođenje sankcija predsedniku te države Vladimiru Putinu njega lično ne bi povredilo, ali da bi bilo „politički destruktivno“, prenosi Reuters. Komentar dolazi nakon što je presednik Sjedinjenih Američkih Država Joe Biden rekao da će razmotriti takav potez ako Rusija izvrši invaziju na Ukrajinu.\nBiden je u utorak rekao da se lične sankcije Putinu, iako retki korak, mogu smatrati delom usaglašene težnje Sjedinjenih Država i njenih saveznika da ubede Moskvu da bi svaka nova agresija na Ukrajinu donela brze i ogromne troškove.\nPortparol Kremlja Dmitrij Peskov rekao je da američki kongresmeni i senatori koji razgovaraju o ličnim sankcijama protiv najviših ruskih lidera nisu znali za činjenicu da im je zakonski zabranjeno da drže prihode, imovinu i bankovne račune u inostranstvu.\nIndividualne sankcije Putinu ne bi bile bolne po njega (već) politički destruktivne, rekao je Peskov, koji je ranije kazao da bi one predstavljale prekid diplomatskih odnosa.\nDok su zvaničnici četiri zemlje započeli razgovore u Parizu, Rusija je održala nove vojne vežbe na kopnu i moru i premestila više padobranaca i borbenih aviona u Belorusiju, severno od Ukrajine, na, kako opisuje, zajedničke vežbe tamo sledećeg meseca.\nUkrajina je rekla da Rusija, koja je okupila desetine hiljada vojnika u blizini svoje granice, ali negirala planove za invaziju, pokušava da seje paniku. Ministar spoljnih poslova Dmitro Kuleba rekao je da Moskva još nije okupila dovoljno snaga za ofanzivu velikih razmera, ali to ne znači da to ne može učiniti kasnije.\nSkoro osam godina nakon što je Rusija zauzela Krim i podržala separatističke borce u Donbasu na istoku Ukrajine, bivša sovjetska republika postala je žarište potencijalno najopasnijeg sukoba između Istoka i Zapada od Hladnog rata.\nRusija tvrdi da je kriza izazvana akcijama NATO-a i SAD i zahteva bezbednosne garancije od Zapada, uključujući obećanje NATO-a da nikada neće prihvatiti Ukrajinu. Moskva vidi Ukrajinu kao tampon između Rusije i zemalja NATO-a.\nEvropska unija zavisi od Rusije za oko trećinu isporuka gasa. Svaki prekid uvoza iz Rusije bi pogoršao postojeću energetsku krizu uzrokovanu nestašicama.\nU Parizu su zvaničnici Francuske, Nemačke, Rusije i Ukrajine počeli razgovore o tinjajućem ratu u Donbasu u kojem je od 2014. godine ubijeno oko 15.000 ljudi.\nAndrej Jermak, šef kabineta ukrajinskog predsednika Vladimira Zelenskog, nazvao je razgovore „snažnim signalom za postizanje mira u istočnoj Ukrajini“.\nTakođe je kazao da je došlo do velikih kršenja primirja i isključio mogućnost direktnog obraćanja separatistima.\nČetvorostrane pregovore u „normandijskom formatu“, koji nisu održani više od šest meseci, evropske sile vide kao ključne za ostanak relevantnih u širem dijalogu sa Moskvom dok SAD i NATO vode odvojene pregovore o krizi.\nFrancuski zvaničnici su rekli da se nadaju da bi se mogao postići neki napredak koji bi pomogao širim naporima da se smanje tenzije.\nZvaničnik francuskog predsednika rekao je da je cilj bio da se odredi datum za razgovore o humanitarnim merama i oslobađanju zatvorenika koji bi potom doveli do pregovora o budućnosti regiona Donbasa. Međutim, rekao je da je realnost takva da će oni iskoristiti pregovore u Parizu da utvrde da li je Rusija ozbiljna.\n„Ili će predsednik Putin tražiti maksimalnu tenziju sa nama, što znači da će biti veoma teško napredovati u pregovorima u Normandiji, ili ocenjuje da je u ovom velikom periodu nestabilnosti korisno koristiti ovaj format za smanjenje tenzija”, kazao je.\nNovinska agencija Interfaks prenela je izjavu ruskog ministarstva odbrane da je jedna padobranska jedinica raspoređena u Belorusiju u sredu, dan nakon što su artiljerijske snage i marinci krenuli uoči zajedničkih vežbi planiranih za sledeći mesec.\nNavodi se da Rusija takođe premešta borbene avione Su-35 u Belorusiju na vežbe „Saveznička odlučnost“.


Olga Danilović: Mi smo šampionskog kova – Dnevni Magazin\nOlga Danilović: Mi…\nU sportskoj hali “Ibar” u Kraljevu gde će se 16. i 17. aprila biti bitka za plasman u plej of Svetske grupe Bili Džin King kupa za 2022. godinu već drugi dan odžvanja teren pod snažnim udarcima lopti koje lansiranju reprezentativke Srbije i gošće iz Kanade.\n“Oduvek sam imala taj san, želju da u Srbiji, pred domaćom publikom igram za kako se to do ove godine zvalo Fed kup, sada po novom Bili Džin King kup. Debitovala sam za nacionalni seniorski tim u Talinu u zonskom takmičenju 2018. i iz godine u godinu nikako da se kockice poklope i da izađemo iz zone u viši rang gde bi dobili šansu da budemo domaćin. Konačno smo uspeli da do toga dođemo, ali onda je nastupila korona koja je izmenila živote iz korena, pa i ovaj naš posao”, rekla je Danilovićeva.\n“Ništa više nije isto, osim tenisa na terenu, tu ili jesi ili nisi lav. Srećna sam jer je tim ponovo na okupu, ponovo imamo isti cilj, borimo se zajedno za pobedu naše Srbije i to je jedino važno ovih dana, a to ispunjava sve naše pore. Radujem se svemu što nam ovi dani donose, „mehur” nas neće uspavati, neće nam oduzeti snagu i izbaciti nas iz ritma” dodaje mlada srpska šampionka koja na VTA listi zauzima 162. mesto.\n“U uzlaznoj sam formi, radim puno na tome da se poprave svi segmenti igre i da rezultati budu svakim turnirom sve bolji. Nakon dva dana treninga u Kraljevu mogu reći da je nivo igre i forme još jači i bolji, verujem da ću biti maksimalno spremna za bilo koju Kanađanku koja će nam izaći na crtu. Verujem u naš tim, verujem da možemo da se izborimo sa ovim zadatkom koji jeste težak, koji jeste izazov, ali mi smo tvrd orah i mi to možemo, mi smo šampionskog kova”, zaključila je Danilovićeva.


U Americi završni pregovori o prodaji smederevske Železare - 11.02.2015, Sputnik Srbija\nU Americi završni pregovori o prodaji smederevske Železare\nMinistar finansija Srbije Dušan Vujović otputovao u Pitsburg na pregovore sa kompanijom „Esmark“. Vlada u Beogradu bi u petak trebalo da objavi da li su bili... 11.02.2015, Sputnik Srbija\nvesti, ekonomija, svet, srbija, duško vujović, smederevo (železara)\n18:24 11.02.2015 (Osveženo: 16:19 05.10.2015)\nMinistar finansija Srbije Dušan Vujović otputovao u Pitsburg na pregovore sa kompanijom „Esmark“. Vlada u Beogradu bi u petak trebalo da objavi da li su bili uspešni.\nMinistar finansija Srbije Dušan Vujović otputovao je danas u Sjedinjene Američke Države na završne razgovore s predstavnicima kompanije „Esmark“ o prodaji većinskog vlasništva u Železari Smederevo.\nVujović će sutra i prekosutra u Pitsburgu pregovarati s rukovodstvom „Esmarka“, potvrđeno je Agenciji Beta u Ministarstvu finansija.\nOčekuje se da u petak, 13. februara, Vlada Srbije objavi da li su pregovori bili uspešni.\n„Esmark“ je porodična kompanija, osnovana 2003. godine i jedna je od vodećih u SAD u proizvodnji i prodaji ravno valjanog čelika i čeličnih ploča. Njen osnivač, izvršni direktor i predsednik je Džejms Bušar.\nPregovori Vlade Srbije s rukovodstvom „Esmarka“ počeli su 27. januara jer je ta kompanija jedina dala ponudu za kupovinu 80,01 odsto kapitala Železare, na tenderu koji je otvoren 9. januara.\nVlada Srbije će, u slučaju dogovora, biti vlasnik preostalog kapitala u tom preduzeću, koje je februara 2012. godine kupila za jedan dolar od američkog „Ju-Es stila“ koji se povukao zbog gubitaka.


Naslovna » Izlasci » Film » Premijera filma „Prag i srpski slikari“\nAh Neša 29. januar 2013. Film Postavite komentar\nDo pojave ovog dokumentarca, naši zvaničnici nisu se bavili uticajem Akademije likovnih umetnosti u Pragu i samog grada na početak i razvoj srpskog slikarstva. Ovaj celovečernji dokumentarni film pokušaće da razotkrije mnogobrojne i kompleksne veze između dva slovenska naroda, da pojasni kako je češka prestonica uticala na naše umetnike i kakav je trag ostavila u domaćoj istoriji umetnosti.\nU filmu će biti reči o umetnicima, poput Jovana Bijelića, Stojana Aralice, Milana Konjovića i Koste Hakmana, kao i o umetnicima novije generacije koji imaju veze sa Pragom. Takođe, u filmu učestvuje i veliki broj kustosa, istoričara umetnosti iz zemlje i inostranstva, navodi se u saopštenju.\nRežiju i scenario potpisao je Nenad Ognjenović, narator je glumac Goran Sultanović, dok tekstove interpretiraju Tihomir Stanić, Erol Kadić, Darko Tomović i Nebojša Milovanović. (danubeogradu.rs)\nTagovidokumentarni film dom omladine beograda domaći film dub film premijera vesti\nPrethodni Tel Aviv – non stop city\nSledeći Od petka prodaja ulaznica za 41. FEST


Džoni Dep izdao upozorenje: Evo šta je počelo sve češće da se dešava - BIGportal.ba\n23 Juna, 2022 23 Juna, 2022 061\nDžoni Dep suočio se sa problemima na društvenim mrežama nakon suđenja sa bivšom ženom, Amber Herd\nSuđenje između Džonija Depa i Amber Herd izazvalo je veliku pažnju javnosti, a i nakon završetka još uvek se govori o tome.\nDžoni Dep je sada izdao upozorenje fanovima jer je nakon suđenja napravljeno mnogo lažnih naloga na društvenim mrežama koji se predstavljaju kao poznati glumac.\nGlumac je postavio upozorenje na Instagram priči gde je objasnio šta se dešava u vezi sa lažnim profilima koji se pretvaraju da su on, a koji sada koriste povećano interesovanje javnosti nakon suđenja. U obaveštenju je pisalo:\n– Obavešten sam da postoje lažni nalozi koji se pretvaraju da sam ja ili ljudi koji rade sa mnom. Nemam privatne ili sporedne naloge ni na jednoj platformi. Ovo su jedine stranice koje vodim ja i moj tim na kojima delimo ažuriranja i komuniciramo – rekao je Džoni, prenosi britanski Hello.\nKrajem maja, Džoni je dobio tužbu protiv Amber nakon šestonedeljnog suđenja koje se prenosilo uživo na mreži. Dobio je 15 miliona dolara kao kompenzaciju, a Amber je dobila 2 miliona dolara.\nKrajinović o Kirjosu: Nek radi šta mu prija, ja sam odgojen drugačije\nTejlor Svift zaprosio dečko u tajnosti, prsten nosi iza zatvorenih vrata\nRadonjić: Odluka nije bila laka\nDom naroda BiH o povećanju plata političarima od 500 KM


Transparentnost: Problem funkcionerskih kampanja nije rešen\n► Transparentnost: Problem funkcionerskih kampanja nije rešen\nTransparentnost Srbija (TS) ocenila je danas da su pogrešna tumačenja da je donošenjem zaključka Vlade postalo zabranjeno ili ograničeno vođenje "funkcionerske kampanje".\n"Zaključak Vlade može biti od koristi utoliko što podseća 'zaboravne' javne funkcionere na zabrane i obaveze koje su već utvrđene u zakonima... Striktnija pravila bi se mogla uvesti jedino zakonom, a šansa da se to učini, na osnovu konkretnog predloga amandmana koji je formulisala TS, propuštena je maja ove godine, kada je usvajan Zakon o sprečavanju korupcije", navodi se u saopštenju.\nTransparentnost je ukazala da je glavni nerešeni problem ;"funkcionerske kampanje" u tome što javni funkcioneri sprovode aktivnosti koje im obezbeđuju dodatnu medijsku promociju van termina za predstavljanje učesnika izbora, iako za tim ne postoji realna potreba niti je reč o ispunjavanju zakonskih obaveza funkcionera, na primer obilasci i otvaranja škola, bolnica, domaćinstava, gradilišta i slično.\n"TS podseća i na to da pored raznih oblika zloupotreba javnih resursa koje su pomenute u zaključku Vlade, u praksi postoje i druge - na primer, objavljivanje najava stranačkih događaja i izjava funkcionera na zvaničnim sajtovima organa vlasti i na društvenim mrežama koje koriste", dodaje se.\n"Ovaj poziv može biti od koristi, jer pitanje vremena kada se kampanja može sprovoditi trenutno nije uređeno. Međutim, da bi kršenje tog pravila bilo moguće, neophodno je definisati zabranu zakonom", navodi se u saopštenju.\nfunkcionerske kampanje /\nTransparentnost postupanja Vlade i drugih državnih organa značajno je umanjena za vreme vanrednog stanja zbog pandemije koronavirusa, ocenio je danas programski direktor Transparentnosti Srbije...


Stojković: "Ne bežim od odgovornosti" - Sportske.net\nStojković: "Ne bežim od odgovornosti"\nReprezentativni čuvar mreže Vladimir Stojković izjavio je da će kvalifikacioni ciklus za EP u Francuskoj biti uspešniji nego prethodni, te da je spreman da preuzem odgovornost na sebe kao jedan od najiskusnijih u selekciji.\nJoš jedna promena na klupi reprezentacije Srbije nije uticala na to da Vladimir Stojković ostane prvi izbor čoveka koji se u datom trenutku zove selektorom "Orlova".\nNe računajući Vladimira Petrovića Pižona, Dik Advokat je kao i njegovi prethodnici Ljubinko Drulović, Siniša Mihajlović, Radovan Ćurčić, Radomir Antić, Miroslav Đukić i Havijer Klemente ukazao poverenje Vladimiru Stojkoviću koji je na okupljanju reprezentacije izjavio da mora da preuzme odgovornost na sebe kao jedan od najiskusnijih u nacionalnom timu.\n"Kao jedan od najstarijih i najiskusnijih igrača moram da preuzmem na sebe odgovornost i uopšte ne bežim od toga. Ubeđen sam da će ovaj kvalifikacioni ciklus biti mnogo uspešniji nego prošli", rekao je Stojković.\nVladimir Stojković do sada je odigrao 54 utakmice za nacionalni tim čime se svrstao u red golmana koji su odigrali najviše utakmica u dresu sa državnim grbom a ako bude sreće golman Makabi Haife mogao bi da bude deo tima koji će, nadamo se, nastupiti na EP u Francuskoj 2016. godine.


Anketa o o stavovima građana o stanju ljudskih prava u vreme vanrednog stanja - Užicka Republika Press\nNVO Tri tačke, u saradnji sa Biroom za društvena istraživanja (BIRODI), sprovodi istraživanje o stavovima građana o stanju ljudskih prava u vreme vanrednog stanja u Srbiji. Istraživanje se sprovodi preko onlajn platforme “Tvoj stav”, onlajn anketa biće otvorena za odgovore građana i građanki do 2. maja 2020. godine.\nKako navode ove organizacije, anketa je anonimna, a na osnovu prikupljenih podataka biće izrađena adekvatna analiza sa kojom će javnost biti blagovremeno obaveštena.\nPodsećamo da NVO Tri tačke, nakon uvođenja vanrednog stanja zbog pandemije korona virusa, objavljuje “Kratak vodič kroz vanredno stanje i ograničavanje prava u vanrednom stanju”, kao i tekst “Kako do pravne pomoći u slučaju kršenja ljudskih prava u uslovima vanrednog stanja”.\nUtiske, komentare, kritike, pitanja i sugestije zainteresovani građani i građanke mogu poslati koristeći naloge NVO Tri tačke na svim društvenim mrežama (@nvotritacke) ili putem e-pošte na info@tritacke.org\nPojačana kontrola brzine kretanja vozila na putevima u Srbiji\nAkcija “Spid maraton”, u okviru koje će saobraćajna policija 24 časa meriti brzinu kretanja vozila startuje od srede, 21. aprila. Pešaci u najvećoj meri stradaju u naseljeni...


Turska - Grad Niš\nAmbasador Republike Turske organizovao je u Kristalnoj dvorani hotela Hajat u Beogradu prijem za decu iz Niša koja su pobedila na takmičenju „Srbija u ritmu Evrope”, kao i za prijatelje Ambasade. Na ovaj način ambasador je želeo da nagradi prijatelje i decu učesnike koja su u Somboru 25. juna na takmičenju „Srbija u ritmu Evrope” predstavljala Tursku i pobedila.\nSa Niškog aerodroma Konstanstin Veliki uspostavljena je redovna kargo linija turske kompanije Turkish cargo koja će koja će leteti na liniji Istanbul-Niš-Istanbul svakog ponedeljka.\nFinansijski pokrovitelj muzičko scenskog dela „Konstantinus Magnus“ koje je izvedeno u okviru državnog programa obeležavanja jubileja Milanskog edikta bila je Ambasada Turske u Beogradu.\nSaradnja započeta 2009. godine sa Izmitom uspešno je nastavljena posetom delegacije Grada Niša i gostovanjem Akademskog hora Studentskog kulturnog centra u okviru manifestacije ”Dani tolerancije” u ovom turskom gradu.\nDelegacija Grada Niša prisustvovala je proslavi „1700 godina Edikta u Nikomediji”, u današnjem gradu Izmitu, u Turskoj. U ovom gradu rimski imperator Galerije 311. godine objavio je „Edikt o verskoj toleranciji”, koji je prethodio Ediktu o toleranciji kojim je Konstantin Veliki, u Milanu 313. godine, hrišćanstvo proglasio zvaničnom verom.\nAmbasada Turske u Beogradu finansijski je podržala učešće predstavnika grada Izmita na na konferenciji pod nazivom Pravci i modaliteti međunarodne saradnje grada Niša u oblasti kulture koja je održana u Nišu februara. Konferencija je deo projekta “Izrada programske osnove i promocija Kancelarije grada Niša za međunarodnu saradnju u oblasti nauke, obrazovanja i kulture”. Prvi dan konferencije predstavljao je finalni korak pred ustanovljenje Kancelarije grada Niša za međunarodnu saradnju u oblasti nauke, obrazovanja i kulture. Njegova svrha, je bila da se, nakon prvih internih konsultacija, čuju mišljenja i sugestije važnih partnera izvan grada – predstavnika Ministarstva kulture i Ministarstva inostranih poslova Republike Srbije, kulturnih atašea ambasada i kulturnih centara u Srbiji, predstavnika donatorske zajednice i domaćih eksperata za oblast kulturne politike. Drugi dan konferencije bi je posvećen prezentacijama i razmeni iskustva na polju istraživanja, zaštite, valorizacije i promocije kulturnog nasleđa Konstantinovih gradova: Trir (Nemačka), Arl (Francuska), Milano (Italija), Izmit (Turska), Karnuntum-Petrpneli (Austrija), Jork (Velika Britanija) i Niš (Srbija).\nAmbasada Turske u Beogradu finansijski je podržala organizaciju 26. Internacionalnog festivala Nišvil.\nPotpisan je protokol o bratimljenju Grada Niša i Jedrena.


Sukobi na protestima u Iranu\nDemonstranti bacaju kamenice na pripadnike policije u Teheranu, 14. februar, 2011.\nNa jednom iranskom internet sajtu navodi se da su se pripadnici bezbednosnih snaga u civilu sukobili sa demonstrantima u Teheranu, dok iranski funkcioneri demantuju izveštaje da su pritvorili dvojicu opozicionih lidera.\nOpozicija je danas saopštila da su iranske bezbednosne snage ispaljivale suzavac u nastojanju da rasteraju demonstrante koji su zahtevali puštanje na slobodu opozicionih lidera Mira Huseina Musavija i Mehdija Karubija, i njihovih supruga. Opozicioni sajtovi navode da su oni pritvoreni u ponedeljak.\nIranski opozicioni aktivisti pozvali su na održavanje protesta svakog utorka kako bi zahtevali oslobodjenje dvojice vodećih reformista. Iranski vrhovni tužilac, Golam Husein Mohseni Edžehi, danas je izjavio za polu-zvaničnu novinsku agenciju ISNA da opozicioni lideri nisu u zatvoru.\nIranska vlada je stavila dvojicu istaknutih reformista u kućni pritvor pošto su 14. februara pozvali na održavanje opozicionog skupa u znak podrške anti-vladinim ustancima u arapskom svetu. Iranska vlada je zabranila te skupove i naredila bezbednosnim snagama da rasteraju gradjane, što je dovelo do nasilja u kojem je ubijeno dvoje ljudi.


Postavite ruter bilo gde u kancelariji i uključivanjem u struju biće spreman za korišćenje.\nUkoliko Vam je potrebno više informacija o postavci uređaja možete da ih pronađete u uputstvima za postavku (model B311s).\nNa ruter može da se bežično poveže i do 32 različita pametna uređaja, tako da u vašoj firmi uvek možete da budete povezani na Telenor 4G internet.\nTelenor internet za firmu 100\nMaksimalna 4G brzina\nNe morate da brinete u slučaju da Vam je potrebno više interneta jer uvek možete da aktivirate dodatak sa dodatnih 50GB putem Biznis Portala.\nGB iz dodatka važe isključivo u domaćem saobraćaju i troše se pre internet saobraćaja iz tarifnog paketa.\nSaobraćaj iz dodatka koji ne potrošite, ne prenosi se u naredni obračunski period.\nUz Telenor internet za firmu 100, na raspolaganju Vam je 100GB interneta mesečno koje možete da koristite po brzini do 10 Mbps, dok uz paket Telenor internet za firmu 150 dobijate kvotu od 150GB mesečno koju možete da koristite po maksimalnoj 4G brzini.\nInternet iz paketa možete da koristite isključivo u domaćem saobraćaju, a nepotrošeni gigabajti iz prethodnog meseca se ne prenose u naredni.\nNakon potrošenih GB po navedenoj brzini prenosa za odabrani tarifni paket, sistem će blokirati pristup internetu. Dalje korišćenje interneta je moguće uz aktivaciju tarifnog dodatka preko Biznis portala.\nMesečna pretplata za tarifni paket Telenor internet za firmu 100 iznosi 2.599 dinara (sa PDV-om), a za tarifni paket Telenor internet za firmu 150 mesečna pretplata iznosi 2.999 dinara (sa PDV-om).\nTarifni paketi Telenor internet za firmu dostupni su uz kupovinu Telenor 4G rutera i zaključenje ugovora sa ugovornom obavezom od 12 ili 24 meseca, ili bez kupovine rutera uz ugovornu obavezu od 12 meseci.\nUz zaključenje ugovora bez kupovine uređaja uz ugovornu obavezu u trajanju od 12 meseci, ostvarujete pravo na popust na mesečnu pretplatu: ukoliko izaberete Telenor internet za firmu 100, mesečna pretplata iznosi 1.599 dinara (sa PDV-om), a ukoliko izaberete Telenor internet za firmu 150, mesečna pretplata iznosi 1.999 dinara (sa PDV-om).\nUz zaključenje ugovora sa kupovinom Telenor 4G rutera uz ugovornu obavezu od 12 ili 24 meseca, ostvarujete pravo na popust na mesečnu pretplatu, tako da mesečna pretplata za Telenor internet za firmu 100 iznosi 1.599 dinara (sa PDV-om), a pretplata za Telenor internet za firmu 150 iznosi 1.999 dinara (sa PDV-om). U slučaju ugovorne obaveze od 12 meseci, doplata za Telenor 4G ruter iznosi 3.990 dinara (sa PDV-om), dok uz ugovornu obavezu od 24 meseca doplata za Telenor 4G ruter iznosi 1 dinar.\nUz ove pakete dobija se dinamička IP adresa.\nOpis i uslovi korišćenja tarifnog dodatka 50GB interneta\nDodatak 50 GB interneta dostupan je za aktivaciju korisnicima paketa Telenor internet za firmu 100 i Telenor internet za firmu 150 i podrazumeva 50GB interneta u domaćem saobraćaju. Cena dodatka iznosi 599 dinara sa uključenim PDV-om.\nDodatak 50 GB interneta korisnici mogu da aktiviraju neograničen broj puta.\nInternet saobraćaj iz dodatka dostupan je korisnicima od dana aktivacije do kraja meseca u kom je aktiviran, dok se nepotrošeni saobraćaj iz dodatka ne prenosi u sledeći mesec.\nUkoliko korisnik aktivira dodatak pre nego što potroši internet saobraćaj koji mu je dostupan u paketu, saobraćaj iz dodatka se troši pre interneta iz tarifnog paketa.\nDodatak 50GB interneta mogu da aktiviraju administratori preko Biznis portala ili Moj Telenor aplikacije, ili ovlašćena lica pozivom ka kontakt centru na broj 9000.\nTarifiranje internet saobraćaja iz dodatka vrši se po potrošenom 1Kb.


Unapređenje prava deteta u sudskim postupcima - CPD\nProjekat „Unapređenje prava deteta u sudskim postupcima“ koji Centar za prava deteta sprovodi u partnerstvu sa kancelarijom UNICEF u Srbiji tokom 2018. i 2019. godine, predstavlja nastavak projekta „Jačanje sistema pravosuđa i socijalne zaštite kako bi se unapredila dečija zaštita u Srbiji“ – IPA projekat – koji je finansirala Evropska unija, a sproveo UNICEF u partnerstvu sa Ministarstvom pravde i Ministarstvom za rad, zapošljavanje, boračka i socijalna pitanja u periodu od 2014 – 2017. godine.\nAktivnosti na ovom projektu su usmerene na kreiranje sistema pravosuđa po meri deteta kroz unapređenje prava deteta kao učinilaca krivičnih dela, dece žrtava i svedoka u krivičnom postupku i dece u građanskim sudskim postupcima. Poseban fokus je usmeren na pružanje tehničke podrške Savetu za praćenje i unapređenje rada organa krivičnog postupka i izvršenja krivičnih sankcija prema maloletnicima.\nPrava dece žrtava i svedoka krivičnih dela – sprovedena je procena rada Jedinica koje su pružale podršku deci žrtvama i svedocima krivičnih dela u periodu od 2015-2017. godine i razvijen je sistem praćenja predmeta koji uključuju decu žrtve krivičnih dela za ove Jedinice. Tokom 2018. su održane obuke za preko 50 stručnjaka koji rade sa decom žrtvama – sudije, tužioce, stručnjake centara za socijalni rad i policajce u cilju unapređenja zaštite dece žrtava i svedoka krivičnih dela kroz multisektorski pristup. Takođe, razvijene su Smernice za sudije i tužioce o postupanju sa decom žrtvama i svedocima krivičnih dela.\nDeca učinioci krivičnih dela – Centar za prava deteta pruža kontinuiranu podršku Savetu za praćenje i unapređenje rada organa krivičnog postupka i izvršenja krivičnih sankcija prema maloletnicima. Do sada je organizovan niz sednica ovog tela i dve konferencije – u novembru 2018. i junu 2019. godine. Takođe, Savet je pripremio Plan rada i dostavio niz inicijativa i predloga za unapređenje normativnog okvira i prakse postupanja sa maloletnim učiniocima krivičnih dela kroz multisektorski pristup.\nDeca u građanskim sudskim postupcima – Organizovan je niz fokus grupa sa sudijama, stručnjacima iz sistema socijalne zaštite, akademskom zajednicom i civilnim društvom u cilju razmatranja i unapređenja teksta Nacrta zakona o izmenama i dopunama Porodičnog zakona. Planira se niz aktivnosti u cilju unapređenja obuka za sudije, stručnjake centara za socijalni rad i advokate u oblasti prava deteta u građanskim sudskim postupcima.


Protesti studenata Univerziteta Bosfor (Bogazici) u Istanbulu, 4. februara 2021.\nStudenti na prestižnom turskom univerzitetu više od mjesec dana protestuju zbog političkog miješanja u rad univerziteta, čime je generacija koja će imati važan glas na sljedećim izborima u Turskoj iznijela neke od najglasnijih optužbi protiv proširenja ovlaštenja predsjednika Redžepa Tajipa Erdoana (Recep Tayyip Erdogan), pišu svjetski mediji.\nPoslije više od mjesec dana protesta studenata na istanbulskom Univerzitetu Bosfor (Bogazici) zbog političkog uplitanja na univerzitet, Redžep Tajip Erdoan je pojačao svoj stav - dekretom o otvaranju novih fakulteta, piše Blumberg (Bloomberg).\nPredsjednički ukaz objavljen u subotu, 6. februara, najavio je osnivanje fakulteta prava i komunikacija u trenutku kada studenti protestuju protiv imenovanja lojalnog rektora Meliha Bulua. Oba poteza, ocjenjuje Blumberg, nude vladi priliku da utiče na zapošljavanje na bivšem američkom univerzitetu, koje Erdoanove pristalice smatraju pretjerano prozapadnim.\n"Vaš napor da naš univerzitet popunite vlastitim političkim militantima pokazatelj je političke krize u koju ste upali", napisala je grupa studenata Univerziteta Bosfor u otvorenom pismu predsjedniku. "To jeste legalno, ali nije legitimno."\nOtvaranje fakulteta predsjedničkim ukazom neobično je, ukazuje Blumberg naglasivši kako se novi fakulteti obično otvaraju na zahtjev univerziteta nakon savjetovanja s Vijećem visokog obrazovanja.\nMirni protesti započeli su u januaru među osobljem, studentima i bivšim studentima koji žele da se rektor bira umjesto da bude imenovan, ali Erdoan je optužio demonstrante za terorizam i povezao ih sa širim izazovima svoje vladavine, spomenuvši i proteste u parku Gezi 2013. godine.\nPovezanost s teroristima\nPolicija je privela stotine demonstranata na Bosforskom univerzitetu, ali i drugim mjestima gdje su se u proteklih mjesec dana odvijali protesti u znak solidarnosti s onima koji se protive imenovanju rektora koji je povezan s Erdoanovom vladajućom partijom, piše Asošiejtid pres (The Associated Press) ističući da je većina privedenih kasnije puštena.\nNajviši vladini zvaničnici kazali su da terorističke grupe izazivaju proteste, a sam Erdoan je studente koji protestuju nazvao teroristima. Saopštenja iz kancelarije guvernera Istanbula, dodaje AP, navode podatke o vezama pritvorenih demonstranata sa zabranjenim ljevičarskim i kurdskim militantnim grupama.\nErdoan je također izdvojio Ajšu Bura (Ayse Bugra), emeritus profesoricu na Bosforskom univerzitetu koja je udata za turskog filantropa i čelnika civilnog društva Osmana Kavale, koji je u zatvoru više od tri godine pod optužbom za špijunažu i pokušaj rušenja vlade.\nU petak (5. februar), nakon što je istanbulski sud odlučio da Kavala ostaje u zatvoru, Erdoan je, naglašava Asošiejtid pres, rekao da je "njegova supruga među provokatorima na Univerzitetu Bosfor", na što su reagovali njeni studenti, kojima je Bura predavala tokom četiri decenije, rekavši da lični i zlonamjerni napadi na nju moraju prestati.\nIstovremeno, dodaje AP, zvaničnici Sjedinjenih Država, Ujedinjenih naroda i Evropske unije kritikovali su tursko postupanje s protestima, ističući niz homofobnih komentara koje su dali Erdoan i drugi zvaničnici osuđujući demonstracije.\nPromjene nakon pokušaja puča\nImenovanje akademika povezanog sa vladajućom partijom za rektora Bosforskog univerziteta, jedne od najkonkurentnijih škola u zemlji i bastiona liberalnih ideja dovelo je do višesedmičnih demonstracija, hapšenja i nekih od najglasnijih optužbi protiv ekspanzivnih ovlasti turskog predsjednika, napisao je Vašington post (The Washington Post).\nMirni protesti na istanbulskom univerzitetu naišli su na silu, te su pored pretresa domova i pritvaranja studenata, vladini zvaničnici podstakli polarizirajući i toksični kulturni rat ciljajući LGBTQ studente kao inicijatore nemira i devijante koji krše turske vrijednosti. Njihova žestina, ukazuje list, sugerisala je uzbunu vlasti zbog sve veće podrške demonstracijama, uključujući opozicione stranke i studente s drugih univerziteta. Stanovnici nekih četvrti u Istanbulu noću su lupali loncima i tavama u znak solidarnosti s protestima, dodaje list.\nKriza je, ocjenjuje Vašington post, usmjerila pažnju na Erdoanovo rukovođenje državnim institucijama nakon pokušaja puča prije gotovo pet godina nakon kojeg je, između ostalog, izdao hitni dekret kojim se ovlast za odabir rektora sa univerziteta prenijela u predsjednikovu kancelariju. Drugim dekretom naređeno je otpuštanje više od 1.000 profesora s desetaka univerziteta, što je bio dio masovne vladine čistke osumnjičenih neprijatelja u državnim institucijama ali koji je, prema kritičarima, ukazivao na Erdoanove ubrzane napore da preuzme veće ovlasti.\nErdoan je, dodaje vašingtonski list, 2017. prevladao na referendumu koji je promijenio turski sistem vlasti iz parlamentarnog u predsjednički i dodijelio turskom čelniku uglavnom nekontrolisanu vlast nad polugama u državi. U godinama koje su uslijedile, Erdoan je proširivao doseg države na nekad nezavisne institucije, uključujući medije i profesionalna udruženja.\nVladine akcije od pokušaja državnog udara izazvale su proteste, ali malo koji su imali podršku kakva je viđena nakon imenovanja rektora prošlog mjeseca. Osim u Istanbulu, posljednjih dana održani su protesti u Ankari, glavnom gradu Turske i obalnom gradu Izmiru.\nEskalirajući protesti zbog imenovanja rektora na prestižnom istanbulskom univerzitetu postali su neočekivani katalizator za razočaranu i nedovoljno zaposlenu tursku mladež koja bi mogla iskaliti svoje frustracije na vladu predsjednika Redžepa Tajipa Erdoana, napisao je britanski Gardijan (The Guardian) napominjući da je prošle sedmice u sukobima policije i demonstranata u Istanbulu i Ankari uhapšeno preko 300 ljudi, većinom studenata.\nOdluku o imenovanju Meliha Bulua, koji je 2015. bio parlamentarni kandidat vladajuće Stranke pravde i razvoja (AKP) za rektora jedne od najcjenjenijih visokoškolskih ustanova u Turskoj kritičari tumače kao pokušaj vlade da se uvuče u jednu od posljednjih lijevih institucija u zemlji, ukazuje Gardijan dodajući da je Bulu prvi rektor izabran izvan univerzitetske zajednice od turskog vojnog puča 1980.\nIako su, naglašava Gardijan, nakon gotovo dvije decenije vladavine AKP-a mnoge starije generacije zahvalne Erdoanu na izgradnji cesta i bolnica i podizanju životnog standarda radničke klase, turska generacija Z (zet) nikada nije znala ništa drugo osim vladavine AKP-a, koju posljednjih godina definišu politička nestabilnost i ekonomska previranja.\nUprkos Erdoanovim pokušajima da odgoji ono što naziva "pobožnom generacijom", čini se da se mladi koji su bez posla okreću od religije i odbacuju njegovu viziju budućnosti Turske. Ljudi rođeni između sredine 1990-ih i početka 2010-ih čine 39 odsto stanovništva Turske od 82 miliona, a na sljedećim opštim izborima, zakazanim za 2023., biće oko pet miliona novih glasača - demografski pomak koji bi mogao imati političke implikacije jer se, ukazuje Gardijan, politički glasačka marža AKP-a i dalje se smanjuje.\nPrema riječima direktora konsultantske kuće Istanbul Ekonomiks riserč (Economics Research) Džana Selčukija (Can Selcuki), nezaposlenost mladih u Turskoj iznosi 29 odsto, dok nova istraživanja pokazuju da je 37,9 odsto diplomanata nezaposleno i da se stopa nezaposlenosti povećava. "Ova skupina ljudi vrlo je nezavisna i artikulisana, i znaju šta žele... Mlade ljude nije briga koji političar pruža usluge, nužno... Oni samo žele da usluga postoji".


ZAKON O AMNESTIJI: Kazne neće biti smanjene osuđenicima za krivična dela nasilja u porodici, izuzimaju se silovatelji i počinioci krivičnih dela protivprirodnog bluda, organizovanog kriminala i drugi\nSelaković je rekao i da je predloženi Zakon o amnestiji najbolji predloženi zakon te vrste, ukazujući da on neće obuhvatiti više od 40 teških krivičnih dela, dok je poslednji zakon iz 2001. godine izuzeo samo dva teška krivična dela.\nIz primene zakona u potpunosti su izuzeti, odnosno kazne neće biti smanjene osuđenicima za krivična dela nasilja u porodici i prvi put se u potpunosti izuzimaju silovatelji i počinioci krivičnih dela protivprirodnog bluda, organizovanog kriminala i drugi, objasnio je Selaković.\n"Žalosno je akt amnestije svoditi na pojedinačne slučajeve, jer je to jedan opšti akt milosti države, koji ne poznaje ime i prezime, a svima je dobro poznato kakvo je teško stanje u srpskim zatvorima", naglasio je Selaković.\nPravljenje društvene klime da će osuđenici izaći na slobodu i da će biti "neki smak sveta" predstavlja jeftino prikupljanje političkih poena, smatra ministar.\nOn je podsetio da zemlje EU već imaju praksu primene takozvane tehničke amnestije, prema kojoj se, kada se dostigne određeni broj zatvorenika u zatvorima, po automatizmu, na slobodu puštaju oni koji su odslužili dve trećine kazne, sve u cilju stvaranja boljih uslova za život osuđenika koji ostaju na izdržavanju kazne.\nPodsetivši da Srbija godinama trpi kritike uz Evrope o "katastrofalnoj situaciji u srpskim zatvorima", zbog njihove prenatrpanosti i loših uslova za život, Selaković je kao primer naveo da u beogradskom Okružnom zatvoru sada ima 170 osoba na izdržavanju kazne zatvora, kao i 1.090 pritvorenika.\nPošto je napomenuo da ne postoji savršen zakon, Selaković je izrazio očekivanje da će skupštinski Odbor za pravosuđe dati dobre i konstruktivne amandmane na Predloga zakona, dodavši da oni koji su "predlog najviše kritikovali nisu podneli amandmane na njega".


ITALIJA DOBIJA VLADU Postignut dogovor o kandidatu za premijera\nLider italijanske antiimigraciono nastrojene Lige, Mateo Salvini, izjavio je danas da je sa Pokretom "Pet zvezdica" postigao dogovor o formiranju nove vlade, istovremeno odbacivši upozorenje francuskog ministra privrede da bi nova vlada u Rimu mogla ugroziti stabilnost evrozone.\nSalvini je rekao novinarima da se sa liderom Pokreta "Pet zvezdica" Luiđijem di Majom saglasio u vezi sa kandidatima za premijera i ministarska mesta, prenosi Blumberg.\nSalvini je naveo da ni on, ni Di Majo neće biti na mestu premijera, ali nije izneo nijedno ime kad je o kandidatima reč, napomenuvši samo da lista obuhvata "neočekivane" predloge.\nPrema njegovim rečima, on i Di Majo će u ponedeljak predstaviti predlog nove vlade predsedniku Italije Serđu Matereli, prenela je ANSA.\nU međuvremenu, francuski ministar privrede Bruno le Mer upozorio je da bi stabilnost evrozone mogla da bude ugrožena ukoliko nova italijanska vlada ne bude poštovala svoje obaveze, kad je reč o dugu i deficitu.\n"Ako se nova vlada usudi da se ogluši o svoje obaveze u pogledu duga, deficita, ali i sanacije banaka, celokupna finansijska stabilnost evrozone biće ugrožena", rekao je Le Mer francuskom radiju Erop 1, listu "Eko" i portalu CNEWS.\nLe Mer: Nova vlada Italije mogla bi da ugrozi evrozonu\nFrancuski ministar je istakao da "svi u Italiji moraju da shvate da je budućnost te zemlje u Evropi i nigde drugde i da, da bi ta budućnost bila u Evropi, postoje pravila koja se moraju poštovati".\nSalvini je putem Tvitera reagovao na izjavu francuskog ministra, rekavši da je takvo upozorenje "neprihvatljivo mešanje".\n"Italijani na prvom mestu!", napisao je Salvini.\nFrancuski "Figaro" je naveo da ugovor o vladi Pokreta "Pet zvezdica" i krajnje desničarske Lige okreće leđa štednji i "diktatima" Brisela.\nItalija kritikuje evro – AL’ GA NE ODBACUJE\nSalvini: Evropa ne treba da se plaši nove italijanske vlade


IeSF zvanično otkrio listu igara na Svetskom Esports Šampionatu 2022! – Gamepub\nInternacionalna esports federacija (IeSF) zvanično je otkrila listu naslova igara koje će se naći na Svetskom Esports Šampionatu 2022. Ova velelepna manifestacija održaće se na Baliju u Indoneziji, u periodu od 27. novembra do 9. decembra, gde će snage odmeriti preko 120 država.\nPored inkluzije mobilnih esportova, IeSF ove godine organizuje i svoj prvi ženski CS:GO turnir.\nA post shared by InternationalEsportsFederation (@iesf_official)\nOčekuje se da će se nacionalne kvalifikacije održati do jula, dok će regionalne kvalifikacije u avgustu i septembru odlučiti ko će putovati za Bali. Dodatne informacije o srpskim nacionalnim kvalifikacijama ćemo objaviti uskoro.


Asvaltirano tri kilometara puta prema Strmcu - PPmedia\nPosted on\t31 октобра, 2020 10:18 am by adminpp033\nPriboj – Poslednjih dana oktobra asfaltirana je planirana deonica puta od Ahmetovine do mosta u Zabrđu, na putnom pravcu Sjeverin – Strmac, u dužini od 3 kilometra i 80 metara.\nNovi kilometri puta u pribojskim selima\nU pitanju je deo ugovorene deonice od ukupno 10,2 kilometra,a za preostali deo, radovi bi trebalo da se nastave na proleće.\nNovoasfaltiranu deonicu puta čija je širina 3,5 metara obišao je i predsednik opštine Priboj Lazar Rvović, koji je izrazio zadovoljstvo kvalitetom izvedenih radova , ali i nadu da će preostala ugovorena deonica od 7 kilometara, biti urađena tokom naredne godine.\n„ Novi kilometri asfalta značiće mnogo za ljude ovog kraja da lakše i brže dođu do porodičnih imanja koja se nalaze na 1500 metara nadmorske visine i gde se pretežno ljudi bave zemljoradnjom i stočarstvom. Na ovim prostorima sve se više gaji malinana ,pa se godišnje ovim putem ,do hladnjača u Sjeverinu transportuje i preko 300 tona crvenog zlata.Na ovaj način biće im olakšan plasman poljoprivrednih proizvoda, a sa druge strane planina Javorje i ovoj kraj,su idealni i još uvek neiskorišćeni iako imaju ogromne potencijale za razvoj planinskog i seoskog turizma , rekao je Rvović.\nPrvi čovek opštine Lazar Rvović, foto: GZS\nPut Sjeverin – Strmac dug je 18 kilometara I do sada je od Sjeverina asfaltirano šest kilometra, , a kada bude asfaltirana i preostala ugovorena deonica u dužini od pet kilometara asfalt će izaći gotovo na vrh planine Javorje, a do centra Strmca.\nInvestitor je „ JP Putevi Srbije”, ugovor je vredan oko 120 miliona dianra, a izvođač radova su „Putevi Užice”.\nОзнаке: PRIBOJ, selo, vesti priboj


Kopaonik biznis forum 29. put od 6. do 9. marta\nTanjug 20. decembra 2021. 13:51\nBEOGRAD – Četvorodnevni 29. Kopaonik biznis forum biće održan od 6. do 9. marta, a tradicionalno prvog dana prisutnima će se obratiti ministar finansija Siniša Mali, dok će završnu reč poslednjeg dana imati predsednica Vlade Ana Brnabić.\nOvaj najveći ekonomski događaj u zemlji ugostiće tri specijalna gosta, a jedan od njih je akademik, profesor i predsednik Srpske akademije nauka i umetnosti Vladimir Kostić, koji će ukazati na ključne faktore budućeg razvoja Srbije.\nTakođe, kao gosti na forumu govoriće i član Rimskog kluba Karlos Alvarez-Pereiru, koji će govoriti o svetu posle COVID-19, kao i profesor, istraživač i svetski poznati autor Branko Milanović, koji će predstaviti pregled globalne ekonomske nejednakosti.\nKopaonik biznis forum započeće takozvanim nultim danom i makroekonomskim analizama i predviđanjima za 2022. godinu za region Zapadnog Balkana, kao i za Srbiju.\nOvaj dan bičhe zaokružen panelom koji je tradicionalno namenjen Inicijativi Digitalna Srbija.\nPrvog dana govoriće se o glavnim ekonomskim i političkim dešavanjima u Srbiji i regionu kroz uvodna obraćanja guvernera NBS i ministra finansija nakon čega su planirana obraćanja specijalnih gostiju.\nPrvog dana govoriće se i o političkim odgovorima na rastuću nejednakost, borbi za talente, industriji 4.0 i izazovima digitalne transformacije, geopolitičkim pitanjima za region Zapadnog Balkana, kao i o regionalnoj saradnji kao preduslovu za održivi rast i pregledu nove inicijative inkluzivnog rasta iz ugla domaćih i stranih investitora.\nDrugog dana biće održani paneli o energetskoj tranziciji, agendi povezivanja Zapadnog Balkana, zelenoj tranziciji, pitanjima održivosti poljoprivrede, digitalizaciji javnih usluga, davanju prioriteta zaštiti životne sredine, kao i prihvatanju veštačke inteligencije obrazovanjem kao ključnim faktorom za održivi razvoj.\nDva panela biće posvećena pitanjima konsolidacije bankarskog sektora i prilagođavanju novoj normalnosti nakon pandemije COVID-19.\nPoseban panel će pokriti aktuelna pitanja korporativne društvene odgovornosti (CSR), snažnog liderstva i filantropije.\nTreći dan počeće obraćanjima o radu i pitanjima javne uprave, dok će paneli ponuditi odgovor na dva važna pitanja – o očekivanjima mladih i usavršavanju zdravstvenih sistema zasnovanih na digitalizaciji koja je usledila.\nForum se završava obraćanjem predsednice Vlade Ane Brnabić.\nOrganizator Foruma je Savez ekonomista Srbije u partnerstvu sa kompanijom Mastercard.


“Pirot” dočekuje “Kolubaru” iz Lazarevca, povratnika u 2MLS – KK Pirot – Košarkaški Klub Pirot\nPublished on December 22nd, 2016 | by\n“Pirot” dočekuje “Kolubaru” iz Lazarevca, povratnika u 2MLS\nPirot” u poslednjem, 13. kolu prvog dela sezone dočekuje lazarevačku “Kolubaru”, povratnika u 2MLS. Utakmica se igra u subotu, 24. decembra 2016. od 19,30 časova u sportskoj hali Kej.\n“Kolubara” iz Lazarevca se trenutno nalazi na 10. mestu 2MLS. Iako lazarevčani pripadaju donjem delu tabele pokazali su da umeju da igraju i svakako nisu za potcenjivanje jer su izgubili nekolicinu utakmica na par poseda lopte, namučili “Zlatibor”, verovatno najbolju ekipu u ligi, izgubivši tek u produžetku i konačno u svojim redovima imaju i Dragoslava Papića, najboljeg strelca lige i trećeg “trojkaša” sa samo jednom trojkom manje od našeg Dušana Filipovića.\nU sezoni 2013/2014 su lazarevčani oba puta bili bolji od pirotske ekipe, kada su na kraju bili prva ekipa ispod crte koja se nije plasirala u KLS. U narednoj sezoni je sve bilo obrnuto, “Pirot” je pobedio oba puta i bio treći na kraju. Jedina razlika je što je “Kolubara” ispala iz lige. Sada su se vratili i sigurno ne planiraju da ponovo igraju Prvu reegionalnu srpsku ligu!\nNa drugoj strani ekipa “Pirota” u dobrom raspoloženju očekuje poslednje kolo prvog dela sezone sa namerom da veže treću pobedu za redom i u pobedničkom ritmu okonča 2016. godinu. Ekipa trenera Marka Spasića ne beži od uloge favorita, ali se po svemu sudeći ozbiljno priprema za ekipu iz Lazarevca.\nPozivamo pirotsku publiku da dođe u što većem broju i podrži ekipu trenera Marka Spasića do osme pobede u ovoj sezoni.


U Srbiji još 79 novoobolelih i dvoje umrlih, zaraženo ukupno 10.374, a preminulo 224 - Društvo - Dnevni list Danas\nPočetna » Društvo » U Srbiji još 79 novoobolelih i dvoje umrlih, zaraženo ukupno 10.374, a preminulo 224\nDo sada izlečena 4.084 pacijenta\nU Srbiji još 79 novoobolelih i dvoje umrlih, zaraženo ukupno 10.374, a preminulo 224\nU Srbiji je u poslednja 24 sata registrovano 79 novih slučajeva korona virusa, ali i dva smrtna slučaja. Ukupno u našoj zemlji za sada je bilo 10.374 pozitivnih na virus i 224 preminulih.\n1Piše: V. C. M. 14. maja 2020. 14.45 Izmenjeno: 14.49\nOd juče do danas testirane su 6.194 osobe od kojih je pozitivno 79, a od početka epidemije u Srbiji 162.797 građana bilo je podvrgnuto testu.\nDo ovog trenutka je hospitalizovano 949 pacijenata, a na respiratorima je 22.\nIzlečena su 4.084 pacijenta, dok je stopa smrtnosti 2,15 odsto.\nNa području Pirotskog Okruga, od početka epidemije, ispitano je 1.222 uzorka, a registrovano je 111 pozitivnih slučajeva na Covid 19, saopštili su Zavod za javno zdravlje i Gradski štab za vanredne situacije u Pirotu.\nViše od 140 ličnosti, uključujući južnoafričkog predsednika Sirila Ramafozu i pakistanskog premijera Imrana Kana, zatražilo je da buduća vakcina i tretmani protiv korona virusa budu „besplatno obezbeđeni svima“.\nNajviše novoobolelih do sada (1.053), petoro preminulih, na respiratorima 38 pacijenata\n14. maja 2020. u 21.18\nSvi smo mi zarazeni.


Višemilionska kineska investicija u Gornjem Milanovcu?\nPredsednik opštine Milisav Mirković ugostio je prvu zvaničnu predstavničku delegaciju stranih investitora iz Kine, na čelu sa gospođom Ksia Ksiafang i gospodinom Gu Jingom\nGORNJI MILANOVAC – Kako se bliži kraj izgradnji autoputa, sve je više potencijalnih investitora koji se otvoreno interesuju za lokaciju i mogućnosti koje nudi buduća industrijska zona “Srčanik” u Klatičevu, koja se prostire na oko 32 hektara površine.\nPredsednik opštine Milisav Mirković ugostio je prvu zvaničnu predstavničku delegaciju stranih investitora iz Kine, na čelu sa gospođom Ksia Ksiafang i gospodinom Gu Jingom, generalnim i izvršnim direktorom poslovnog konzorcijuma privrednika iz Šangaja, koji su iskazali ozbiljno interesovanje da investiraju u industrijsku zonu Srčanik.\n– Predstavnici delegacije iz Šangaja istakli su da imaju nameru da investiraju u izgradnju jednog modernog industrijskog parka. Početna površina planiranog parka bi bila oko 30 hektara, obuhvatila bi dvadeset do dvadesetpet proizvodnih pogona različitih veličina kao i centralni upravni, skladišni i distrubutivni prostor. Planirano je da se po okončanju prve faze zona dalje širi. Pogoni koji su planirani u prvoj fazi su: fabrika Led sijalica, školske galanterije, elektro motocikala, toplotnih pumpi i solarne javne rasvete – navodi se u saopštenju iz kabineta predsednika opštine.\nPrisutno je i interesovanje delegacije investitora za lokalne proizvode zbog čega su, tokom svog prvog boravka u Srbiji ostvarili saradnju sa par, ne toliko poznatih, ali vrlo kvalitetnih privatnih preduzeća, uglavnom u proizvodnji hrane. Budući da investitore iz Kine interesuje prvenstveno kvalitet, a ne sama veličina brenda, to daje šansu i našim proizvođačima da na osnovu kvaliteta plasiraju svoje proizvode i ostvare perspektivnu poslovnu saradnju.\nZanimljivo je da kineski investitori imaju koncept centralizovane zgrade uprave, parking i prostora za ishranu u srcu industrijske zone iako u njoj treba da radi više nezavisnih kompanija. Na taj način se postiže bolje iskorišćenje zone i smanjuju troškovi svih kompanija koje bi u njoj poslovale.\nIzvor: Informativna služba opštine Gornji Milanovac, moravainfo.rs\nSledeća ⇨ Brajović: Saradnja sa Poly grupom je prilika da kompanije iz Kine pokažu kapacitete i ozbiljnost\nPrethodna ⇦ Krišto razgovarala sa veleposlanicom NR Kine u BiH


Halcom pobednik izbora "Best of the Best" 2015.godine Halcom pobednik izbora „Best of the Best“ 2015.godine – Personal magazin\nAmerička privredna komora – AmCham Slovenije, objavila je u utorak u 17h na godišnjoj skupštini, pobednika izbora za najbolju poslovnu praksu „Best of the Best“ za 2015. godinu. Glasački najubedljiviji,…\nAmerička privredna komora – AmCham Slovenije, objavila je u utorak u 17h na godišnjoj skupštini, pobednika izbora za najbolju poslovnu praksu „Best of the Best“ za 2015. godinu. Glasački najubedljiviji, bio je projekat „Money Talks 2014, radionica naprednih veština“ u kategoriji „Inovacija“, dok je projekat „Halcom-ova godina vrednosti“, u kategoriji „Motivacija“, bio drugi. Treće mesto je zauzeo Ekonomski fakultet sa projektom „Razvoj liderstva za indijske žene menadžere na Ekonomskom fakultetu“.\nDevet najboljih projekata iz tri tematske kategorije, „Inovacija“, „Motivacija“, „Otvorenost“, predstavljeni su na „Best of the Best“ događajima. Uz pomoć odabrane komisije i učesnika događaja, izabrani su finalisti za svaku kategoriju i na događaju u utorak je izabran pobednik. Halcom je ušao u finale u dve od tri kategorije, „Inovacija“ i „Motivacija“. Sa pobedničkim projektom „Money Talks 2014“, dobio je najveći broj lajkova na AmCham društvenoj mreži i kao takav je izabran za najubedljiviji primer dobre poslovne prakse u ovogodišnjem takmičenju. Drugi projekat „Halcom-ova godina vrednosti“, zauzeo je drugo mesto.\n„Sa projektom „Money Talks“ (i njegovim naslednikom „Bytes of Banking“) pokazali smo mladim studentima da mogu prevazići sami sebe i uraditi neverovatan posao u jednoj nedelji. Takođe bih želeo da istaknem i entuzijazam studenata EESTEC LC Ljubljana koji su bili aktivni tokom trajanja projekta i pomogli oko pripreme materijala, organizacije i realizacije samog događaja. Osvojivši nagradu na„Best of the Best“ takmičenju, profesionalna, poslovna i šira publika dali su jasan signal da inovacija okuplja ljude u ostvarivanju sopstvenih ideja!“\nHalcom pobednik izbora „Best of the Best“ 2015.godine was last modified: September 17th, 2015 by Redakcija


Unapređivanje saradnje institucija u cilju očuvanja vrijednosti Nacionalnih parkova - CdM\nUnapređivanje saradnje institucija u cilju očuvanja vrijednosti Nacionalnih parkova\nDanas je u Upravi JP Nacionalni parkovi Crne Gore (NPCG) u Podgorici održan sastanak sa predstavnicima institucija u okviru sistema zaštite prirode i životne sredine na kome je iskazana spremnost za unapređivanje međusobne saradnje.\nKako je saopšteno iz NPCG, sastanku su prisustvovali predsjednik Upravnog odbora Nacionalnih parkova Nebojša Popović i direktor JPNPCG Aleksandar Bulatović, direktor Direktorata za ekologiju resornog ministarstva Dušan Bugarin, direktor Agencije za zaštitu životne sredine Milan Gazdić i izvršni direktor Eko fonda Draško Boljević.\n“Teme sastanka bile su unapređivanje saradnje između institucija i potencijalni zajednički projekti, kao i aktivnosti za njihovo ostvarenje. Ispred svih institucija iskazana je spremnost i ovorenost ka intenzivnijoj saradnji, kao i dobra volja da se doprinese unapređivanju upravljanja i funkcionisanja zaštićenim područjima”, zakljuuje se u saopštenju.\nTagsinstitucije Javno preduzeće za nacionalne parkove Crne Gore JPNPCG očuvanje saradnja unaprjeđenje


Press Online :: Automobili :: Kako izgleda "prepakovani" kineski Saab na struju\nKako izgleda "prepakovani" kineski Saab na struju\nKompanija NEVS, koja je 2012. kupila švedsku automobilsku marku Saab, predstavila je dva električna koncepta kao uvertiru za serijske modele koje će ponuditi kineskom tržištu 2018. godine.\nNa renderima su prikazana dva konceptna automobila na struju – limuzina sa oznakom 9-3 i SUV 9-3X.\nReč je o vozilima koja su zasnovana na poslednjoj generaciji originalnog Saaba 9-3 i modelu 9-3X, a iako NEVS nije dobio prava za korišćenje Saab amblema i logotipa, oba automobila imaju prepoznatljivi dizajn nekadašnjeg proizvođača iz Švedske.\nTako umesto čuvenog Saab “grifona”, prednju masku ukrašava jednostavni logo NEVS, linije vozila su modernizovane, a tu su i savremena LED svetla.\nKonvencionalni spoljni retrovizori sa ogledalima zamenjeni su malim kamerama, pa će vozač umesto da gleda levo-desno kako bi saznao šta se dešava iza njegovog automobila, kompletnu situaciju pratiti na ekranu u kabini vozila.\nOvakvo rešenje proizvođači automobila sve češće primenjuju na svojim konceptnim vozilima kako bi ostavili bolji utisak, ali će zbog smanjenja troškova proizvodnje produkcijske verzije najverovatnije imati standardne retrovizore.\nModeli 9-3 i 9-3X imaće električni pogon i namenjeni su kineskom tržištu, a NEVS je već primio preko 150.000 narudžbina za sedan 9-3.\nTehnički detalji za sada nisu poznati, ali je ranije najavljeno da će ovi automobili na struju imati autonomiju vožnje do 300 km sa punim baterijama.